sagorsarker/bangla-wikipedia huggingface dataset:
হাফিজাবাদ জেলা

হাফিজাবাদ জেলা (পাঞ্জাবি এবং ) পাকিস্তানের পাঞ্জাব প্রদেশে অবস্থিত একটি অন্যতম জেলা। ১৯৯৩ সালে হাফিজাবাদ একটি জেলা হিসেবে গঠিত হয়; পূর্বে এটি গুজরানওয়ালা জেলার একটি তহসিল ছিল। এটি পাঞ্জাবের কেন্দ্রীয় অঞ্চলে অবস্থিত এবং শিল্প উৎপাদনের দিক থেকে জেলাটি কৃষির পাশাপাশি চাউল শিল্পের জন্য পরিচিত। পাকিস্তান থেকে শীর্ষ ৫টি চাউল রপ্তানিকারক জেলার মধ্যে অন্যতম একটি জেলা হাফিজাবাদ। জেলাটির রাজধানী শহর হাফিজাবাদ রাজপুত কর্তৃক নির্মিত হয়েছিল, যেটি পাঞ্জাব প্রশাসনের শক্তিশালীকরণের জন্য সুপরিচিত।
১৯৯৮ সালের আদমশুমারীর হিসাব অনুসারে, জেলাটির জনসংখ্যার ছিল প্রায় ৮৩২,৯৮০ জন এর মত, যার মধ্যে থেকে প্রায় ২৬.৭৩% শহুরে বসবাসকারী জনসংখ্যা ছিল।
এখানকার জনসংখ্যার প্রায় ৯৭% মুসলিম, খ্রিস্টান ও কাদিয়ানি যথাক্রমে ২.৯% এবং বাকী ০.১% অন্যান্য ধর্মের। মাতৃভাষা হিসেবে ৯৮.৭% পাঞ্জাবি ভাষা ব্যবহার করে থাকে, এছাড়াও বাকী অন্যান্য ভাষার মধ্যে রয়েছে উর্দু (০.৯%), পশতু (০.৩%) এবং সরাইকি (০.১%)।
পারটেক্স স্পোর্টিং ক্লাব

পারটেক্স স্পোর্টিং ক্লাব একটি বাংলাদেশি ক্রিকেট ক্লাব যারা ঢাকা প্রিমিয়ার লিগের ২০১৪-১৫ মৌসুম ও ২০১৬-১৭ মৌসুমের আসরে অংশ নিয়েছিল।
শতরূপা সান্যাল

শতরূপা সান্যাল (জন্ম: নভেম্বর ১২, ১৯৬২) একজন ভারতীয় বাঙালি চলচ্চিত্র নির্মাতা, চলচ্চিত্র পরিচালক, প্রযোজক, অভিনেত্রী, কবি এবং সামাজিক কর্মী।
শতরূপা, পশ্চিমবঙ্গের বর্ধমানে, জন্মগ্রহণ করেন। তার পিতা অধ্যাপক তরুন সান্যাল ও মাতা কিয়া সান্যাল। তিনি 
প্রথমে কলকাতার সেন্ট মার্গারেটস স্কুলে ভর্তি হন এবং পরে স্কটিশ চার্চ কলেজ থেকে পাশ করেন। তিনি ভেটেরিনারী বিজ্ঞান বিষয়ে বিধান চন্দ্র কৃষি বিশ্ববিদ্যালয় থেকে স্নাতক হন এবং পরে ভেটেরিনারি প্যাথোলজিতে মাস্টার্সে নথিভুক্ত হন।
তিনি রবীন্দ্র সংগীতে প্রশিক্ষণ পান, বিশিষ্ট সংগীত শিল্পী, মায়া সেনের কাছ থেকে এবং শাস্ত্রীয় সংগীতের প্রশিক্ষণ নেন, শ্রী জমিননাথ গঙ্গুলী ও শ্রীকান্ত বাকেরের কাছে। তার মেয়ে রিতাভরি চক্রবর্তী একজন চলচ্চিত্র অভিনেত্রী।
মান্দি বাহাউদ্দিন জেলা

মান্দি বাহাউদ্দিন জেলা, এছাড়াও বানান কর হয়ে থাকে মন্দি বাহা উদ দিন, (পাঞ্জাবি এবং ) পাকিস্তানের পাঞ্জাব প্রদেশে অবস্থিত একটি অন্যতম জেলা। ভৌগোলিক অবস্থান অনুযায়ী জেলাটির উত্তর-পশ্চিমে ঝিলাম নদী, দক্ষিণ-পূর্ব দিকে চিনাব নদী (এটি গুজরানওয়ালা জেলা এবং গুজরাত জেলা থেকে পৃথক করে) এবং দক্ষিণ-পশ্চিমে সারগোদা জেলা ঘিরে রেখেছে। জেলাটি ২,৬৭৩ বর্গকিলোমিটার (১,০৩২ মাইল) এলাকা নিয়ে গঠিত। মান্দি জেলায় বর্তমানে ১৫ লাখ জনসংখ্যার বসতি রয়েছে।
মfন্দি বাহাউদ্দিন ৩টি তহসিল এবং ৮০টি ইউনিয়নের পরিষদ নিয়ে গঠিত হয়েছে।:
১৯৯৮ সালের পাকিস্তানের আদমশুমারীর হিসাব অনুযায়ী, জেলাটির জনসংখ্যা ছিল প্রায় ১,১৬০,৫৫২ জন এর, যার মধ্যে থেকে প্রায় ১৪.৯৩% শহুরে বসবাসকারী ছিলেন।
মাতৃভাষা হিসেবে পাঞ্জাবী ভাষাভাষী জনসংখ্যার প্রায় ৯৭% মানুষ কথা বলে থাকে এবং এছাড়া বাকী ২.৫% উর্দু ভাষায় কথা বলে থাকেন। তবে এলাকাটিতে এখনও পর্যন্ত সবাই খুব সহজে উর্দু ভাষায় কথা বলতে পারেন।
ভিক্টোরিয়া স্পোর্টিং ক্লাব ক্রিকেট দল

ভিক্টোরিয়া স্পোর্টিং ক্লাব বাংলাদেশি ঘরোয়া ক্রিকেট লিগের একটি দল।
ব্রিটিশ রানী ভিক্টোরিয়ার নামানুসারে ক্লাবটির নামকরণ করা হয়। দলটি ঢাকা প্রিমিয়ার লিগ লিস্ট এ মর্যাদা পাবার আগে এই টুর্নামেন্টে চারবার শিরোপা জিতেছিল।
বাংলাদেশ হ্যান্ডবল ফেডারেশন

বাংলাদেশ হ্যান্ডবল ফেডারেশন হল বাংলাদেশে হ্যান্ডবল ও বীচ হ্যান্ডবল ক্রীড়ার পরিচালনা পর্ষদ। এটি ১৯৮৩ সালে গঠিত হয়। ফেডারেশনটি আন্তর্জাতিক হ্যান্ডবল ফেডারেশন এবং এশিয়ান হ্যান্ডবল ফেডারেশনের সদস্য। এছাড়াও এটি দক্ষিণ হ্যান্ডবল ফেডারেশন ও বাংলাদেশ অলিম্পিক অ্যাসোসিয়েশনের অধিভুক্ত সংগঠন। এর সদর দপ্তর ঢাকায় অবস্থিত। এর বর্তমান সভাপতি ও সাধারণ সম্পাদক হলেন নুরুল ফজল বুলবুল ও আসাদুজ্জামান কোহিনুর।
১৯৮২ সালে বাংলাদেশের জাতীয় ক্রীড়া নিয়ন্ত্রণ বোর্ডের সহসভাপতি এমএ হামিদের হাত ধরে বাংলাদেশে হ্যান্ডবল খেলা শুরু হয়, যিনি পরে বাংলাদেশ হ্যান্ডবল ফেডারেশন সভাপতি নির্বাচিত হন। জাতীয় ক্রীড়া পরিষদের সহকারী পরিচালক সিদ্দিকুর রহমান মুন্সি ও সাধারণ সম্পাদক আসাদুজ্জামান কোহিনুর তাকে সর্বাত্মক সহযোগিতা করেছিলেন। তবে ১৯৮৩ সালের জুনে পুরুষদের প্রদর্শনীমুলক হ্যান্ডবল লীগের মাধ্যমে আনুষ্ঠানিক ভাবে শুরু হয়। জুলাইয়ে শুরু হয় মহিলাদের খেলা এবং উভয়ের প্রথম টুর্নামেন্ট।
১৯৮৩ সালের ৩০ সেপ্টেম্বর বাংলাদেশ হ্যান্ডবল অ্যাসোসিয়েশন হিসেবে বাংলাদেশ হ্যান্ডবল ফেডারেশন প্রতিষ্ঠিত হয়। সেদিন বেশ কিছু ক্রীড়া সংগঠক ও উপদেষ্টা তৎকালীন চিফ মার্শাল ল অ্যাডমিনিস্ট্রিটর অফিসের সম্মেলন কক্ষে (বর্তমান প্রধানমন্ত্রীর কার্যালয়) নৌবাহিনীর প্রধান রিয়াল অ্যাডমিরাল মাহবুব আলী খানের সভাপতিত্বে একত্রিত হন। ১লা মে ১৯৮৪ সালে জাতীয় ক্রীড়া পরিষদের স্বীকৃতি পায়। ১৯৮৫ সালে প্রতিষ্ঠাকালীন নাম পরিবর্তন করে বাংলাদেশ হ্যান্ডবল ফেডারেশন করা হয়। এবং এশিয়ান হ্যান্ডবল ফেডারেশনের সদস্য হয়।
২০০০ এশিয়ান মহিলা জুনিয়র হ্যান্ডবল চ্যাম্পিয়নশিপের আয়োজক হয়েছিল।
ক্রিকেট কোচিং স্কুল

ক্রিকেট কোচিং স্কুল বাংলাদেশি ঘরোয়া ক্রিকেট লিগের একটি দল। দলটি ঢাকা প্রিমিয়ার লিগে ২০১৩-১৪ ও ২০১৫-১৬ মৌসুমে লিস্ট এ ম্যাচে অংশ নিয়েছিল।
দলটির লিস্ট এ আঙিনায় অভিষেক ঘটে ২০১৩-১৪ মৌসুমের ঢাকা প্রিমিয়ার ডিভিশন ক্রিকেট লিগের আসরে। টানা পাঁচ ম্যাচ হারার পর ষষ্ঠ ম্যাচ জেতে তারা। সপ্তম ম্যাচে তারা মাঠে আসতে দেরি করায় তাদেরকে লিগ থেকে অবনমিত করে দেওয়া হয়। এরপর ঢাকা প্রথম বিভাগ লিগের ২০১৪-১৫ মৌসুমের আসরে ১৬ ম্যাচের ১৪ ম্যাচে জিতে চ্যাম্পিয়ন হয়ে তারা আবার ঢাকা প্রিমিয়ার লিগে ফেরে। অতঃপর, ২০১৫-১৬ মৌসুমের ঢাকা প্রিমিয়ার লিগের ১১ ম্যাচের মাঝে মাত্র ২ টি ম্যাচ জিতে আবার অবনমিত হয়ে যায় দলটি।
নারোওয়াল জেলা

নারোওয়াল জেলা (পাঞ্জাবি এবং ), পাকিস্তানের পাঞ্জাব প্রদেশে অবস্থিত একটি অন্যতম জেলা। নারোওয়াল শহর হচ্ছে নারোওয়াল জেলার প্রধান রাজধানী শহর। ব্রিটিশ শাসনামলে, নারোয়াল সিয়ালকোট জেলার রায়া খাস তহসিলের একটি শহর ছিল। ১৯৯১ সালে নারোয়াল জেলা গঠিত হয়েছিল, যেখানে নারোয়াল ও শাকরগড়ের দুটি তহসিল সিয়ালকোট জেলা থেকে বিভক্ত করা হয়েছিল।
জেলাটি প্রশাসনিকভাবে নিম্নোক্ত ৩টি তহসিল (উপবিভাগ) বিভক্ত, যার মধ্যে থেকে মোট ৭৪ টি ইউনিয়ন পরিষদ রয়েছে:
১৯৯৮ সালের আদমশুমারী হিসাব অনুযায়ী, জেলাটির জনসংখ্যা ছিল প্রায় ১২,৬৫,০০০ জন, যার মধ্যে থেকে প্রায় ১২% শহুরে বসবাসকারী ছিলেন। প্রধান ভাষা বা মাতৃভাষা হিসেবে পাঞ্জাবী ভাষা ব্যবহৃত হয়ে থাকে, যেখানে জনসংখ্যার প্রায় ৯৮% মানুষ এবং বাকী ১.২% উর্দু ভাষা ব্যবহার করে থাকে।
ছয়পুকুরিয়া বালিকা উচ্চ বিদ্যালয় ও কলেজ

ছয়পুকুরিয়া বালিকা উচ্চ বিদ্যালয় ও কলেজ বাংলাদেশের বগুড়া জেলার সদর উপজেলার একটি শিক্ষাপ্রতিষ্ঠান। এখানে মাধ্যমিক ও উচ্চ মাধ্যমিক শ্রেণীতে শিক্ষা কার্যক্রম চালু আছে।
শিক্ষা প্রতিষ্ঠানটি ১৯৭২ সালে প্রতিষ্ঠিত হয়।
এখানে বিশেষায়িত শিক্ষা কার্যক্রম এর অধীনে শুধুমাত্র মেয়েদের জন্য পড়াশোনার ব্যবস্থা আছে। এখানে বিজ্ঞান মানবিক এবং ব্যবসায় শিক্ষা বিষয়ে পড়ানো হয়। এটি মাধ্যমিক ও উচ্চ মাধ্যমিক শিক্ষা বোর্ড, রাজশাহী এর অধীনে পরিচালিত হয়। প্রতিষ্ঠানটির প্রধান হিসেবে দায়ীত্ব পালন করছেন অধ্যক্ষ মোছাঃ আইনুন নাহার। এছাড়াও পরিচালনা কমিটি’র সভাপতি হিসেবে দায়ীত্ব পালন করছেন আলহাজ আব্দুল লতিফ মন্ডল।
সেকায়েপ কর্তৃক বগুড়া সদর উপজেলার শ্রেষ্ঠ শিক্ষাপ্রতিষ্ঠান নির্বাচিত হয়।
এছাড়াও ২০১৭ ও ২০১৮ সালের এসএসসি ও জেএসসি পরীক্ষায় শতভাগ পাস করে শিক্ষার্থীরা।
নিউজ১৮ কেরালা

নিউন ১৮ কেরালা একটি মালয়ালম ভাষার সংবাদভিত্তিক টিভি চ্যানেল যার সদর দপ্তর তিরুবনন্তপুরমে অবস্থিত এবং এর মালিক নেটওয়ার্ক ১৮। চ্যানেলটি ভিডিওকন,সান ডাইরেক্ট, এয়ারটেল ডিজিটাল টিভি,টাটা স্কাইয়ের মত বিভিন্ন ডিটিএইচ প্লাটফর্মেও উপলভ্য।
শিয়ালকোট জেলা

শিয়ালকোট জেলা (পঞ্জাবি এবং ), পাকিস্তানের পাঞ্জাব প্রদেশে অবস্থিত একটি অন্যতম জেলা। এটি প্রদেশের উত্তর-পূর্ব দিকে অবস্থিত। শিয়ালকোট শহর হচ্ছে জেলাটির প্রধান সদর দপ্তর বা রাজধানী। এটি পাকিস্তানের তৃতীয় ঐশ্বর্যশালী শহর। শিয়ালকোট সেনানিবাস ১৮৫২ সালে প্রতিষ্ঠিত হয়েছিল।
জেলাটি প্রশাসনিকভাবে নিম্নোক্ত ৪টি তহসিল (উপবিভাগ) বিভক্ত, যার মধ্যে থেকে মোট ১২২ ইউনিয়ন পরিষদ রয়েছে:
জেলাটির প্রধান ভাষা বা মাতৃভাষা হিসেবে পাঞ্জাবী ভাষা ব্যবহৃত হয়ে থাকে, ১৯৯৮ সালের আদমশুমারীর হিসাব অনুযায়ী প্রায় ৯৭% মানুষ পাঞ্জাবী ব্যবহার করে এবং বাকী ১.৫% উর্দু ভাষা।
ওল্ড ডিওএইচএস স্পোর্টস ক্লাব

ওল্ড ডিওএইচএস স্পোর্টস ক্লাব একটি বাংলাদেশি ক্রিকেট ক্লাব, যা বাংলাদেশি ঘরোয়া লিগে খেলে থাকে।
ঢাকা প্রিমিয়ার লিগ লিস্ট এ মর্যাদা পাবার আগে দলটি টুর্নামেন্টে দুবার চ্যাম্পিয়ন হয়েছিল। দলটি ঢাকা প্রিমিয়ার লিগের ২০১১-১২ মৌসুমের আসরেও অংশ নিয়েছিল, যেটি ছিল টুর্নামেন্টটির লিস্ট এ মর্যাদা না পাওয়াবাস্থায় সর্বশেষ আসর। ২০১২ সালে দলটিকে প্রাইম ব্যাংক ক্রিকেট ক্লাব কিনে নেয় এবং দলটির নাম দেয় প্রাইম ব্যাংক ক্রিকেট ক্লাব। এরপর, দলটি ভিন্ন দল হিসেবে পুনরায় ঢাকা প্রিমিয়ার লিগের ২০১৪-১৫ মৌসুমের আসরে ফেরে এবং ১৩ ম্যাচের সবগুলিতে পরাজিত হয় ও অবনমিত হয়ে ঢাকা প্রথম বিভাগ ক্রিকেট লিগে ফিরে যায়।
কসুর জেলা

কসুর জেলা অথবা কাসুর জেলা (পাঞ্জাবি এবং ), পাকিস্তানের পাঞ্জাব প্রদেশে অবস্থিত একটি জেলা। ১৯৭৬ সালের ১ জুলাই তারিখে, জেলাটি নিজস্ব জেলা হিসেবে আত্মপ্রকাশ করে। এর আগে এটি লাহোর জেলার অন্যতম একটি অংশ ছিল।
জেলা রাজধানী শহরের নাম হচ্ছে কসুর শহর, যেটি সুফি কবি বুল্লে শাহ এর জন্মস্থান। এই জন্য অঞ্চলটি সমগ্র পাকিস্তানে বেশ সুপরিচিত। জেলাটি মোট ৪,৭৯৬ বর্গ কিলোমিটার এলাকা জুড়ে গঠিত হয়েছে।
প্রাচীনকালে, কসুর শিক্ষাব্যবস্থা ও মাছের জন্য সুপরিচিত ছিল। কসুরের ইতিহাস প্রায় ১০০০ বছরেরও বেশি সময় ধরে। কসুর অঞ্চল ছিল সিন্ধু উপত্যকাল সভ্যতার সময়ে বনভূমির সাথে অন্যতম কৃষি অঞ্চল।
১৯৯৮ সালের আদমশুমারীর হিসাব অনুযায়ী, পাঞ্জাবি ভাষা সর্বাধিক ব্যাপকভাবে কথিত প্রথম ভাষা বা মাতৃভাষা, যেখানে প্রায় ৮৮% মানুষ ভাষাটি ব্যবহার করে থাকে। এছাড়াও ৬.২% জনসংখ্যার ভাষা হল উর্দু এবং শহুরে এলাকার (২.৬%) তুলনায় গ্রামের (৭.৩%) মানুষ উর্দু ভাষায় বেশি কথা বলে থাকেন।
জেলা প্রশাসনিকভাবে ৪ টি তহসিলে এবং ১৪১টি ইউনিয়ন পরিষদ নিয়ে গঠিত হয়েছে:
চার্লি অ্যান্ড দ্য চকলেট ফ্যাক্টরি (চলচ্চিত্র)

চার্লি অ্যান্ড দ্য চকলেট ফ্যাক্টরি (ইংরেজি: "Charlie and the Chocolate Factory"; অনুবাদ: "চার্লি ও চকলেট কারখানা") হল ২০০৫ সালে মুক্তিপ্রাপ্ত একটি সাংগীতিক ফ্যান্টাসি চলচ্চিত্র। ছবিটি পরিচালনা করেন টিম বার্টন। রুয়াল দালের লেখা ও ১৯৬৪ সালে প্রকাশিত একই নামের একটি ব্রিটিশ উপন্যাস অবলম্বনে এই ছবির চিত্রনাট্য রচনা করেন জন অগস্ট। ছবিতে উইলি ওয়াংকার চরিত্রে অভিনয় করেন জনি ডেপ এবং চার্লি বাকেটের চরিত্রে রূপ দেন ফ্রেডি হাইমোর। অন্যান্য চরিত্রে অভিনয় করেন ডেভিড কেলি, হেলেনা বনহ্যাম কার্টার, নোয়া টেলর, মিসি পাইল, জেমস ফক্স, দীপ রায় ও ক্রিস্টোফার লি। ছবিতে দেখা যায়, কেন্দ্রীয় চরিত্র চার্লি অন্য চারটি ছেলেমেয়ের সঙ্গে একটি প্রতিযোগিতায় জয়ী হয় এবং উইলি ওয়াংকা তাদের নিজের চকলেট কারখানা ঘুরিয়ে দেখাতে নিয়ে যান।
"চার্লি অ্যান্ড দ্য চকলেট ফ্যাক্টরি"র উদ্বধনী প্রদর্শন হয় ২০০৫ সালের ১০ জুলাই গ্রমেন'স চাইনিজ থিয়েটারে, যেখানে মেইক-এ-উইশ ফাউন্ডেশনের জন্য অর্থ সংগ্রহ করা হয়েছিল। চলচ্চিত্রটি ২০০৫ সালের ১৫ই জুলাই যুক্তরাষ্ট্রের ৩,৭৭০টি প্রেক্ষাগৃহে মুক্তি দেওয়া হয়েছিল (আইএমএক্স প্রেক্ষাগৃহসহ)।
২০০০ সালের ফেব্রুয়ারিতে "চার্লি অ্যান্ড দ্য চকলেট ফ্যাক্টরি" উন্নয়নের শুরুর দিকে ওয়ার্নার ব্রোস. ব্রডওয়ে থিয়েটারের সাথে মুক্তির পর চলচ্চিত্রটির বিপণনে তাদের আগ্রহের কথা ঘোষণা করে।
অমর প্রেম (২০১৬-এর চলচ্চিত্র)

অমর প্রেম ২০১৬ সালের একটি ভারতীয় বাংলা চলচ্চিত্র। এটি রিভেঞ্জ –ড্রামা, রোম্যান্স ঘরানার চলচ্চিত্র। হরনাথ চক্রবর্তীর ছবি ।এর মাধ্যমে ছোটপর্দা থেকে বড়পর্দায় এন্ট্রি নেন গৌরব রায় চৌধুরী।ছবির দ্বিতীয় নায়িকা মেঘা চৌধুরীর ও প্রথম নায়িকা অন্তঃশিলা ঘোষের এটি প্রথম ছবি। তবে অন্তশিলা ঘোষ সকলের কাছে বেশ পরিচিত অঞ্জলি জুয়েলার্সের বিজ্ঞাপন এ কাজ করে।২০১৬ সালের ৯ ডিসেম্বর মুক্তি পায় বাংলা ছবি অমর প্রেম।
ত্রিকোণ প্রেমের গল্প। রুদ্র আর রিয়া ছোটবেলা থেকে বন্ধু। দুই পরিবারের সবাই চান তারা বিয়ে করুক। একদিন রুদ্র বাড়িতে কাউকে কিছু না জানিয়ে পাহাড়ে ট্রেকিংয়ে যায়। তখনই ঘটে অঘটন। পাহাড়ে ভূমিকম্পের জেরে নিখোঁজ হয়ে যায় রুদ্র। শেষমেশ অবশ্য পাওয়া যায় তাকে। কিন্তু ধ্বসের তলা থেকে যখন রুদ্রকে উদ্ধার করা হয় দেখা যায় রুদ্রর হাত আঁকড়ে ধরে আছে আরেকটা মেয়ের হাত। অথচ রুদ্র জানেনা কে সে! এখানেই গল্পের টুইস্ট।রুদ্র আর রিয়ার প্রেমের পথে অন্তরায় হয়ে দাঁড়ায় এই রহস্যময়ী নারী। কিন্তু কেন?
ছবিতে সংগীত পরিচালনা করেছেন দেব সেন এবং স্যাভি। গান গেয়েছেন সুখবিন্দর সিং, শান, নীতি মোহান, জয় মুখোপাধ্যায়, মধুরা ভট্টাচার্য, ঈশানী নাগ এবং অলিভিয়া জাসিম। গানের কথা লিখেছেন প্রিয় চট্টোপাধ্যায়, গৌতম-সুস্মিত এবং সাহেব সাহা।
ছবির গল্প লিখেছেন ঊর্মিলা মাঝি। চলচ্চিত্রটোগ্রাফি করেছেন সুপ্রিয় দত্ত। কোরিওগ্রাফি করেছেন বাবা যাদব। ছবির ফাইট মাস্টার জুডো রামো। ছবিতে এডিটিংয়ের কাজ করেছেন অনিন্দ্য চট্টোপাধ্যায়। কস্টিউম ডিজাইন করেছেন অগ্নিমিত্রা পাল।
ইন্ডিয়া টুডে

ইন্ডিয়া টুডে একটি পাক্ষিক ম্যাগাজিন যা ইংরেজি ভাষায় ভারত থেকে প্রকাশিত হয়। ম্যাগাজিনটি প্রকাশ করে লিভিং মিডিয়া ইন্ডিয়া লিমিটেড।
"ইন্ডিয়া টুডে"প্রথম প্রকাশিত হয় ১৯৭৫ সালে। ম্যাগাজিনটির প্রথম সম্পাদক ছিলেন মধু ত্রেহান। বর্তমানে ম্যাগাজিনটি ইংরেজির পাশাপাশি ইংরেজির পাশাপাশি হিন্দি,কন্নড়,তামিল,মালয়ালম ও তেলুগু ভাষায়ও সংস্করণ প্রকাশ করে থাকে।
জয়া প্রদা

জয়া প্রদা (জন্ম ৩ এপ্রিল ১৯৬২) হলেন একজন ভারতীয় চলচ্চিত্র অভিনেত্রী এবং রাজনীতিক।
জয়া প্রদা তিনটে ফিল্মফেয়ার পুরস্কার সাউথ পেয়েছিলেন এবং তিনি অসংখ্য তেলুগু, তামিল, হিন্দি, কন্নড়, মালয়ালম, বাংলা এবং মারাঠি চলচ্চিত্রে অভিনয় করেছেন। তিনি তেলুগু তথা হিন্দি উভয় চলচ্চিত্রের অত্যন্ত প্রভাবশালী ও সফল অভিনেত্রী ছিলেন এবং রুপোলি পর্দায় ১৯৭০ খ্রিস্টা্দের দশকের শেষ দিকে, ১৯৮০ খ্রিষ্টাব্দ এবং ওই দশকের গোড়ায় হিন্দি ও দক্ষিণ ভারতীয় চলচ্চিত্রে তার আধিপত্য বজায় রেখেছিলেন। তিনি ১৯৯৪ খ্রিষ্টাব্দে তেলুগু দেশম পার্টিতে (টিডিপি) যোগদানের মধ্যে দিয়ে রাজনীতিতে প্রবেশ করেন, যে কারণে চলচ্চিত্র শিল্পে তার কর্মজীবনে খ্যাতির শিখরে থাকাকালীন অবস্থায় অভিনয় ছেড়ে দিয়েছেন। ২০০৪ থেকে ২০১৪ পর্যন্ত তিনি রামপুর কেন্দ্রের সাংসদ ছিলেন।
দর্শক-শ্রোতাদের মনে রাখার মতো জয়া প্রদার বেশ কিছু চলচ্চিত্রের মধ্যে আছে: "অন্তুলেনি কথা" (১৯৭৬), "সীতা কল্যাণম" (১৯৭৬), "অদাবি রামুদু" (১৯৭৭), "য়ামাগোলা" (১৯৭৭), "সনাদি অপ্পন্না" (১৯৭৭), "সিরি সিরি মুব্বা" (১৯৭৮), "সরগম" (১৯৭৯), "কামচোর" (১৯৮২), "কবিরত্না কালিদাসা" (১৯৮৩), "সাগরা সঙ্গমম" (১৯৮৩), "তোফা" (১৯৮৪), "সরাবি" (১৯৮৪), "মকসদ" (১৯৮৪), "সংযোগ" (১৯৮৫), "আখরি রাস্তা" (১৯৮৬), "সিমহাসনম" (১৯৮৬), মুদ্দাত (১৯৮৬) "সিন্দুর" (১৯৮৭), "সমসারম" (১৯৮৮), "এলান-এ-জং" (১৯৮৯), "আজ কা অর্জুন" (১৯৯০), "থানেদার" (১৯৯০), "মা" (১৯৯২), "দেবদূতান" (২০০০), "প্রণয়ম" (২০১১), এবং "ক্রান্তিবীরা সংগোল্লি রায়ান্না" (২০১২)। তিনি "সাগরা সঙ্গমম" চলচ্চিত্রে অভিনয়ের জন্যে শ্রেষ্ঠ অভিনেত্রী - তেলুগু ফিল্মফেয়ার পুরস্কার অর্জন করেন। এছাড়া তিনি তার "সিরি সিরি মুব্বা" এবং "অন্তুলেনি কথা" (১৯৭৬) চলচ্চিত্রে অভিনয়ের জন্যে বিশেষ পুরস্কারে পুরস্কৃত হন।
ভারতীয় চলচ্চিত্রে মর্যাদাপূর্ণ অতি সুন্দর মুখশ্রীযুক্ত ব্যক্তিদের মধ্যে জয়া প্রদাকে ধরা হয়। এমনকি ভারতীয় চলচ্চিত্রের কিংবদন্তি মিতভাষী সত্যজিৎ রায় পর্যন্ত বলেছিলেন, "তিনি ভারতীয় রুপোলি পর্দার খুব সুন্দর মুখ।".
জয়া প্রদা অন্ধ্র প্রদেশের রাজামুন্দ্রিতে জন্মগ্রহণ করেছিলেন; ছোটোবেলায় তার নাম ছিল ললিতা রানি। তার পিতা কৃষ্ণ রাও ছিলেন তেলুগু চলচ্চিত্রের অর্থ বিনিয়োগকারী। তার মা নীলাবেণী ছিলেন একজন গৃহবধূ। ছোট্ট ললিতাকে রাজামুন্দ্রির এক তেলুগু মাধ্যম স্কুলে ভরতি করা হয়ছিল এবং ছোটোবেলাতেই তিনি সংগীত ও নৃত্য শিক্ষার ক্লাসগুলোতেও নথিভুক্ত হয়েছিলেন।
জয়া প্রদার যখন ১৩ বছর বয়স সেই সময় তার স্কুলের বার্ষিক অনুষ্ঠানে একটা নৃত্য প্রদর্শন করেছিলেন। দর্শকদের মধ্যে একজন চলচ্চিত্র পরিচালক তাকে "ভূমি কোসম" নামে একটা তেলুগু চলচ্চিত্রে তিন মিনিটের এক নৃত্য প্রদর্শনের সুযোগ দেন। তিনি এব্যাপারে দ্বিধাগ্রস্ত ছিলেন, কিন্তু তার পরিবার তাকে এই সুযোগ নিতে সাহস যুগিয়েছিল। তিনি তার এই চলচ্চিত্রের কাজের জন্যে মাত্র ১০ টাকা পেয়েছিলেন, কিন্তু সেই তিন মিনিটের রুপোলি পর্দার প্রদর্শন তাকে তেলুগু চলচ্চিত্র শিল্পে এক প্রতীক হিসেবে অগ্রগমনের রাস্তা দেখিয়েছিল। বেশির ভাগ চলচ্চিত্র নির্মাতা তাকে তারকা চরিত্রে অভিনয়ের জন্যে সুযোগ দিয়েছিল এবং তিনি সেই সুযোগ গ্রহণ করেছিলেন। ১৯৭৬ খ্রিষ্টাব্দে মাত্র ১৭ বছর বয়সেই তিনি বেশির ভাগ জনপ্রিয় চলচ্চিত্রের একজন স্বনামধন্য তারকা হয়ে উঠেছিলেন।
ক্লেয়ার ট্রেভর

ক্লেয়ার ট্রেভর (; জন্ম: ক্লেয়ার ভেমলিঙ্গার, ৮ মার্চ ১৯১০ - ৮ এপ্রিল ২০০০) ছিলেন একজন মার্কিন অভিনেত্রী। তিনি ষাটের অধিক চলচ্চিত্রে অভিনয় করেছেন এবং "কি লার্গো" (১৯৪৮) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন। এছাড়া তিনি "ডেড এন্ড" (১৯৩৭) ও "দ্য হাই অ্যান্ড দ্য মাইটি" (১৯৫৪) চলচ্চিত্রে অভিনয় করে আরও দুটি একাডেমি পুরস্কারের মনোনয়ন লাভ করেন।
টেলিভিশনে তিনি "লাক্স ভিডিও থিয়েটার" (১৯৫০) অনুষ্ঠানে তার কাজের জন্য জন্য একটি প্রাইমটাইম এমি পুরস্কারের মনোনয়ন লাভ করেন এবং "প্রডিউসার্স শোকেস" (১৯৫৪) অনুষ্ঠানে তার কাজের জন্য একটি এমি পুরস্কার অর্জন করেন।
লিন রেডগ্রেভ

লিন রেচেল রেডগ্রেভ, ওবিই (; ৮ মার্চ ১৯৪৩ - ২ মে ২০১০) ছিলেন একজন ইংরেজ ও মার্কিন অভিনেত্রী। রেডগ্রেভ পরিবারের সদস্য লিন লন্ডনে অভিনয়ের প্রশিক্ষণ গ্রহণ করেন এবং ১৯৬২ সালে মঞ্চে অভিনয় শুরু করেন। ১৯৬০-এর দশকের মাঝামাঝি সময়ে তিনি কয়েকটি চলচ্চিত্রে অভিনয় করে খ্যাতি অর্জন করেন, তন্মধ্যে উল্লেখযোগ্য হল "টম জোন্স" (১৯৬৩) ও "জর্জি গার্ল" (১৯৬৬)। দ্বিতীয় চলচ্চিত্রটিতে অভিনয় করে শ্রেষ্ঠ অভিনেত্রী বিভাগে অস্কারের মনোনয়ন লাভ করেন ও সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কার মনোনয়ন লাভ করেন।
১৯৬৭ সালে ব্রডওয়ে মঞ্চে তার অভিষেক ঘটে ও তিনি নিউ ইয়র্কের কয়েকটি মঞ্চ নাটকে কাজ করেন, পাশাপাশি লন্ডনের ওয়েস্ট এন্ডেও কাজ করেন। তিনি তার বোন ভানেসার সাথে লন্ডনে "থ্রি সিস্টার্স" মঞ্চনাটকে এবং ১৯৯১ সালে "হোয়াট এভার হ্যাপেনড টু বেবি জেন?" টিভি নাটকে বেবি জেন হাডসন চরিত্রে অভিনয় করেন। ১৯৯০-এর দশকের শেষভাগে তিনি চলচ্চিত্রে ফিরে আসেন এবং "শাইন" (১৯৯৬) ও "গডস অ্যান্ড মনস্টার্স" (১৯৯৮) ছবিতে অভিনয় করেন। দ্বিতীয় কাজটির জন্য তিনি শ্রেষ্ঠ পার্শ্ব অভিনেত্রী বিভাগে অস্কারের মনোনয়ন লাভ করেন ও সেরা পার্শ্ব অভিনেত্রী বিভাগে গোল্ডেন গ্লোব পুরস্কার লাভ করেন। লিন রেডগ্রেভ একমাত্র ব্যক্তি যিনি 'প্রধান চার' মার্কিন বিনোদন পুরস্কারের (অস্কার, এমি, গ্র্যামি ও টনি) মনোনয়ন লাভ করেছেন, কিন্তু কোনটাই জিততে পারেননি।
লাল তরকারি

লাল তরকারি (; , , "আক্ষরিকঅর্থে: মসলাদার স্যুপ") হচ্ছে এক প্রকার জনপ্রিয় থাই রন্ধনশৈলীর খাবার যা নারকেল দুধে লাল তরকারি কাই করে রান্না করা হয় এবং এতে মাংস মিশানো হয়; যেমন মুরগীর মাংস, গরুর মাংস, শূকরের মাংস, হাসের মাংস বা চিংড়ি, অথবা নিরামিষ আমিষ উৎস যেমন টফু ব্যবহার করা হয়। 
মূল থাই লাল তরকারির কাই ( ) ঐতিহ্যগতভাবে পেষণী এবং পাত্রে তৈরি করা হয়, এবং প্রস্তুতকালে সারাক্ষণ আর্দ্র রাখা হয়। লাল বর্ণটি শুকনো লাল মরিচ ( ) থেকে আসে – যেটা "প্রিক ছী ফা" লাল মরিচ হিসেবে শুকানো হয়। প্রধান উপকরণের মধ্যে রয়েছে (শুকনো) লাল মরিচ, রসুন, গন্ধপিঁয়াজ, গালানগল, চিংড়ি বাঁটা, লবণ, কাফির লেবুর খোসা, ধনের মূল, ধনে বীজ, জিরা বীজ, গোল মরিচ এবং লেবু ঘাস। আজকাল, থাই লাল তরকারির কাই বাজারে একদম সহজপ্রাপ্য হয়ে গেছে যা বিপুল পরিমাণে বানানো হয়, এবং বিভিন্ন ব্র্যান্ডের বয়ামও পাওয়া যায়।
প্রস্তুতকৃত লাল তরকারির কাইকে কড়াইয়ে করে রান্নার তেল দিয়ে রান্না করা হয়, যেটাতে নারকেল দুধ যোগ করা হয়। তারপর আমিষের উৎস হিসেবে এই তরকারি-ভিত্তিক স্যুপে মাংস মিশানো হয়। লাল তরকারি হিসেবে বিভিন্ন প্রকারের মাংস তৈরি করা হতে পারে, এগুলো হল- মুরগীর মাংস, গরুর মাংস, শূকরের মাংস, চিংড়ি, হাসের মাংস, বা বহিরাগত নানা জাতের মাংসও হতে পারে যেমন- ব্যাঙ এবং সাপের মাংস। যদিও সবথেকে প্রচলিত হচ্ছে মুরগী, শূকর এবং গরুর মাংস। মাংসগুলোকে কামড়যোগ্য করে টুকরা টুকরা করা হয়। সাধারণ সংযোজিত খাদ্য তালিকায় আছে- মাছের ভর্তা, চিনি, কাটা কাফির লেবুর পাতা, থাই বেগুন, বাঁশের কুঁড়ি, থাই বাসিল ("বাই হরাফা")।
টফু, মাংস সদৃশ কিছু বা শাকসবজি যেমন মিষ্টিকুমড়া, একটি ছদ্ম-নিরামিষাশী উপায় হিসেবে পরিবর্তিত হতে পারে, তবে তরকারির কাইয়ে চিংড়ীর কাইয়ের উপস্থিতির কারণে, আমিষ প্রতিস্থাপন এই খাবারের পদকে নিরামিষাশী করে না। যাইহোক না কেন, উদ্ভিদভোজী লাল তরকারির কাই এখন পাওয়া যায়।
এই খাবার সাধারণত স্যুপের মতো ঘন প্রকৃতির হয় এবং একটি বাটিতে পরিবেশন করা হয় ও ভাপে সিদ্ধ ভাতের সাথে খাওয়া হয়।
লাল তরকারির কাই নিজেই আবার এই জাতের নয় এমন অন্যান্য অনেক খাদ্যের মূল স্বাদ সৃষ্টি করে থাকে যেমন থট ম্যান প্লা (মাছের কেক) এবং সাই য়ুয়া (গ্রীল করা চিয়াং মাই মাংসের বড়া)।
ক্রোয়েশিয়া–সৌদি আরব সম্পর্ক

ক্রোয়েশিয়া–সৌদি আরব সম্পর্ক (, ), ক্রোয়েশিয়া এবং সৌদি আরব এর মাঝে বিদ্যমান দ্বিপাক্ষিক সম্পর্ককে নির্দেশ করে। ১৯৯৫ সালের ১৮ জুন এই দুই দেশের মধ্যে আনুষ্ঠানিকভাবে কূটনৈতিক সম্পর্ক স্থাপিত হয়। 
ক্রোয়েশিয়া তে সৌদি আরবের কোন দূতাবাস নেই। অপরদিকে সৌদি আরবেও ক্রোয়েশিয়ার কোন দূতাবাস নেই। মিশর এর রাজধানী কায়রোতে অবস্থিত ক্রোয়েশিয়া দূতাবাসের নিকট, সৌদি আরব সম্পর্কিত সকল কূটনৈতিক এবং অন্যান্য কার্যক্রমের দায়িত্ব ন্যস্ত রয়েছে এবং সৌদি আরবের কোন নাগরিকের প্রয়োজনে সেই দূতাবাসে যোগাযোগ করার নির্দেশনা রয়েছে। আবার বসনিয়া ও হার্জেগোভিনার রাজধানী সারায়েভোতে অবস্থিত সৌদি দূতাবাসের মাধ্যমে ক্রোয়েশিয়া সম্পর্কিত সকল কূটনৈতিক এবং অন্যান্য কার্যক্রমের দায়িত্ব পালন করা হয় এবং কোন ক্রোয়াট কোন নাগরিকের প্রয়োজনে সেই দূতাবাসে যোগাযোগ করার নির্দেশনা রয়েছে।
২০১৪ সালের আগস্ট মাসে, সৌদি যুবরাজ রাষ্ট্রীয় সফরে ক্রোয়েশিয়ায় যান এবং সেখানে ক্রোয়েশিয়ার রাষ্ট্রপতি, ইভো জোসিপোভিচ এবং দেশটির অর্থ মন্ত্রীর সঙ্গে বৈঠক করেন। বৈঠকে, যুবরাজ, ক্রোয়েশিয়ার পর্যটন খাতে বিনিয়োগ করার আগ্রহ প্রকাশ করেন।
বৈঠক শেষে সংবাদ মাধ্যমে দেয়া বিবৃতিতে তিনি বলেন, ক্রোয়েশিয়া এর পূর্বের ৬ বছর ধরে অর্থনৈতিক সংকটের মধ্য দিয়ে যাচ্ছিল এবং সে জন্য তিনি বন্ধু রাষ্ট্র হিসেবে ক্রোয়েশিয়ার পাশে দাঁড়াতে আগ্রহী হয়েছেন। তিনি ক্রোয়েশিয়ার এই দুরবস্থার কথা উল্লেখ করে বলেন, তিনি নেতিবাচক দিক বিবেচনা করেন না, বরং তিনি ইতিবাচকভাবে চিন্তা করেন। তিনি বলেন, ক্রোয়েশিয়ার সম্ভাবনা রয়েছে, ক্রোয়েশিয়ার সুযোগ রয়েছে। তাই তিনি ক্রোয়েশিয়ার পাশে দাঁড়িয়েছেন। তবে তিনি ক্রোয়েশিয়ার সংকট উত্তরণের জন্য দেশটিকে কিছু পরামর্শ দেন। তিনি ক্রোয়েশিয়া সরকারকে কর ব্যবস্থার সংস্কার করার পরামর্শ দেন। এর পাশাপাশি তিনি আমলাতন্ত্র কমিয়ে বিনিয়োগবান্ধব কর ব্যবস্থা এবং অর্থনীতি প্রতিষ্ঠার পিছনে গুরুত্বারোপ করেন। তিনি বিভিন্ন খাতে বিদেশি বিনিয়োগকারীদের আকৃষ্ট করে, ক্রোয়েশিয়ায় বিনিয়োগ বৃদ্ধি করার জন্য ক্রোয়েশিয়ার রাষ্ট্রপতিকে পরামর্শ দেন।
ক্রোয়েশিয়ার পর্যটন খাতকে তিনি সম্ভাবনাময় খাত উল্লেখ করে বলেন, ২০০৯ সালে, ক্রোয়েশিয়ায় ১০ লক্ষ পর্যটক ভ্রমণে এসেছিলেন এবং এ থেকে ক্রোয়েশিয়ার আয় ছিল প্রায় ৬ বিলিয়ন (৬০০ কোটি) ইউরো। তাই তিনি এই খাতের বিকাশে অবদান রাখতে আগ্রহী ছিলেন এবং এ ব্যাপারে ক্রোয়েশীয় সরকারকে আরও জোরদার পদক্ষেপ নেয়ার আহবান জানান।
সৌদি আরবে, ক্রোয়েশিয়ার মূল রপ্তানি পণ্য হল, সেনাবাহিনীর প্রয়োজনীয় সরঞ্জাম। ২০১৩ সালে ক্রোয়েশিয়া ১৫ মিলিয়ন (১.৫ কোটি) ইউরোর অস্ত্র সৌদি আরবে রপ্তানি করে।
ইয়ু অই

ইয়ু অই (জন্ম: ১৭ আগস্ট, ১৯৮৫) হচ্ছেন একজন জাপানি অভিনেত্রী এবং মডেল। তিনি শুঞ্জী আইওয়াইয়ের ২০০১ সালের চলচ্চিত্র "অল অ্যাবাউট লিলি চৌ-চৌ" চলচ্চিত্রে শিওরি সুডার চরিত্র হিসাবে তার প্রথম ছবিটি তৈরি করেন। তিনি পরবর্তীতে হানা এন্ড অ্যালিস (২০০৪) তে টিটাসকো আরিসুগওয়াকে চিত্রিত করেন।
তিনি ২০০৭ সালে হুলা গার্লস চলচ্চিত্রের জন্য সেরা অভিনেত্রীর জন্য জাপানের একাডেমি পুরস্কার এবং কিংস জুনপো পুরস্কারসহ বিভিন্ন পর্বে অভিনয়ের জন্য অসংখ্য পুরস্কার জিতে নেন। ২০০৯ সালে জাপানের শিক্ষা, সংস্কৃতি, ক্রীড়া, বিজ্ঞান ও প্রযুক্তি মন্ত্রণালয় দ্বারা "ফিল্মস ইন মিডিয়া এন্ড ফাইন আর্টস"-এর বিভাগে "রুকি অফ দ্য ইয়ার" হিসেবে পরিবেশন করেন।
টিভি টোকিওর ওহা সুতা (দি সুপার কিডস্ স্টেশন) টিভিতে নিয়মিত উপস্থিতি অনুসরণ করে ইয়ু অই ১৯৯৯ সালের এনি-এ পলি চরিত্রে স্টেজ অভিনয় জগতে পদার্পণ করেন। এক বছর পর, তিনি শুঞ্জী আইওয়াইয়ের অল অ্যাবাউট লিলি চৌ-চৌ-এ শিওরি সুদার চরিত্রে হায়াতো ইচিহারা, শুগোর ওশিনারী, মিওয়াকো ইচিকাওয়া এবং আইউইমি আইতোর পাশাপাশি উপস্থিত হন। ইয়ু অই পরে "আও তো শির দে মিজুইরো" এবং "গাইচু"-এ তার বন্ধু অই মিয়াজাকির সঙ্গে কাজ করেন। ছোট এবং বড় পর্দায় তার প্রথম ভূমিকা দিয়ে তিনি আসন্ন সনি, ইয়ামাহা, ডোকোমো, তোশিবা এবং কোকা-কোলা জন্য টিভি বিজ্ঞাপন এবং বিভিন্ন পরামর্শে উপস্থিত হয়েছেন।
২০০৩ সালে, জাপানে কিট ক্যাটের ৩০ তম বার্ষিকী স্মরণ করে, শুঞ্জি ইয়াউই "হানা এন্ড অ্যালিস" নামে একটি ফিফার ফিল্মে উপস্থিত হয়েছিলেন, যার মাধ্যমে তিনি শ্রেষ্ঠ অভিনেত্রীর পুরস্কার লাভ করেন, উক্ত ছোট চলচ্চিত্রে তার সাথে আনে সুজুকিও অভিনয় করেছেন। উক্ত ছোট চলচ্চিত্রের জন্য তিনি "জাপানী পেশাদার চলচ্চিত্র পুরস্কার" জয়লাভ করেছেন।
ইয়ু অই বহু পুরস্কার জয়লাভ করেছেন, ২০০৭ সালে হুলা গার্লসের মধ্যে কিমিকো তানিগাইয়ার চরিত্রে অভিনয়ের জন্য জাপান একাডেমী পুরস্কারে "সেরা সমর্থক অভিনেত্রী"-এর জন্য। এর জন্য ইয়ু অই তিনি সমালোচকদের প্রশংসা অর্জন করেছিলেন।
একই বছর তিনি হুলা গার্লসে তার পারফরমেন্স এবং হানি এন্ড ক্লোভার লাইভ অ্যাকশন মুভিতে হুগামি হানোমোটোর চরিত্রে অভিনয়ের জন্য নীল রিবনের পুরস্কার এবং সেরা অভিনেত্রী উভয় বিভাগের জন্য তিনি পুরস্কার পান। তিনি হুলা গার্লস, হানি এন্ড ক্লোভার এবং রেইনবো গানে তার পারফরম্যান্সের জন্য সেরা সমর্থনকারী অভিনেত্রী হিসেবে হকি চলচ্চিত্র পুরস্কার, সিনেমা জুংপো পুরস্কার এবং মেনিইচি ফিল্ম কনসার্স পেয়েছেন। তিনি হুলা গার্লসে তার কর্মক্ষমতা জন্য সেরা নতুন প্রতিভা জন্য নিক্কান স্পোর্টস ফিল্ম পুরস্কার জয়লাভ করেছেন।
রয়োকো হিরোসুয়ে

রয়োকো হিরোসুয়ে জাপানের কোচিতে জন্মগ্রহণ করেন। তিনি মাত্র ১৪ বছর বয়সে "পি অ্যান্ড জি"-এর প্রসাধনী মডেল প্রতিযোগিতায় অংশ নেন এবং পরের বছর "টিকে মিউজিক ক্যাম্প"-এর প্রোগ্রামের জন্য গানের পর তিনি টেলিভিশনে অভিনয় করেন। তিনি একটি টেলিভিশন নাটকে প্রথম অভিনয় করেছিলেন এবং এনটিটি ডোকোমোর জন্য মুখপাত্র হিসেবে কাজ করার জন্য সুপরিচিত হয়েছেন। তিনি ওয়াসেদা বিশ্ববিদ্যালয়ে অধ্যয়ন করেছিলেন, কিন্তু তিনি সেখান থেকে স্নাতক সম্পন্ন করেননি।
রয়োকো হিরোসুয়ে ১৯৯৫ সালে প্রথম টেলিভিশনে অভিনয় করেছিলেন। তিনি ফুজি টিভির "হার্ট নি এস" মাত্র ১৫ বছর বয়সে অভিনয় করেছিলেন। তিনি ১০ তম টেলিভিশন ড্রামা একাডেমিতে একই বছরের সেরা অভিনেতা হিসেবেও পুরস্কার জয়লাভ করেছিলেন, যখন তিনি ফুজি টিভির কমেডি সিরিজ, "শোটা নো সুশি"-এ অভিনয় করেছিলেন। ১৯৯৭ সালে, তিনি ফুজি টিভির কমেডি সিরিজ বিচ বয়েজে তার সফলতা অর্জনের পূর্বে মেডিক্যাল নাটক, হশী নো কিঙ্কা এবং ওদুরু ডেসাসিউসেনে বিশেষ পর্বের মধ্যে উপস্থিত হন, যেখানে ১৪ তম টেলিভিশন ড্রামা একাডেমীতে তাকে "শ্রেষ্ঠ সহকারী অভিনেত্রী" হিসেবে পুরস্কার প্রদান করা হয়। রয়োকো হিরোসুয়ে একই বছরেই প্রথমবারের মতো চলচ্চিত্রে অভিনয় করেন, যখন তিনি "২০-সেকি নস্টালজিয়া"-এ অভিনয় করেন, যা তার সমালোচকদের কাছ থেকে প্রশংসা অর্জন করতে সাহায্য করেছিল। তিনি জাপানী একাডেমিতে মাত্র ২১ বছর বয়সে মায়নিচি ফিল্ম অ্যাওয়ার্ডস, ইয়োকোহামা ফিল্ম ফেস্টিভ্যালের "সেরা নিউ ট্যালেন্ট" এবং সম্ভবত সবচেয়ে গুরুত্বপূর্ণভাবে নববর্ষ পুরস্কারে স্পনিয়াই গ্র্যান্ড প্রাইজ নিউ ট্যালেন্ট অ্যাওয়ার্ড জয়লাভ করেছিলেন।
১৯৯৮ সালে, রয়োকো হিরোসুয়েকে বিচ বয়েজে বিশেষ পর্বতে তার ভূমিকাটি পুনরুজ্জীবিত করে এবং একই বছরে চারটি টেলিভিশন নাটকেও উপস্থিত হন। ১৯৯৯ সালে, তিনি "পপোয়া" ও "হিমিতুসু"-এর মাধ্যমে বড় পর্দায় ফিরে আসেন। উভয় চলচ্চিত্রে তার পারফরম্যান্স জাপানের পুরস্কার প্রদানকারী সংস্থার কাছ থেকে তার অনেক প্রশংসা অর্জন করে এবং ২৩ তম জাপানী অ্যাকাডেমি অ্যাওয়ার্ডস (হিমিতুসুর জন্য) এবং সেরা সাহায্যকারী অভিনেত্রী (পপোয়ার জন্য)-এ দুটি মনোনয়ন লাভ করে। কাতালান ইন্টারন্যাশনাল ফিল্ম ফেস্টিভালে ৩০ তম সিটেজ-এ হিমিতসুয়ে তার পারফরম্যান্সের জন্য সেরা অভিনেতার পুরস্কার পান, যা তাকে আন্তর্জাতিকভাবে আরো সফলতা অর্জন করতে সাহায্য করেছিল।
তিনি ২০০০ সালে, ইউকি কাতাসে পরিচালিত টেলিভিশন অনুষ্ঠান সামার স্নোয়ে ফিরে আসেন, যা ২৬ তম টেলিভিশন ড্রামা অ্যাকাডেমি অ্যাওয়ার্ডসে ৫ টি পুরস্কার জিতে নেয়। একই সাথে "শ্রেষ্ঠ সহকারী অভিনেত্রী" এবং "শ্রেষ্ঠ নাটক" বিভাগে জয়লাভ করেন, যেখানে টিবিএসের ওয়াজিতে তার কৌতুক প্রদর্শন করার জন্য তিনি এটি লাভ করেন। ২৭ তম পুরস্কার অনুষ্ঠানে পুনরায় অভিনয়ের জন্য তার সেরা ব্যক্তিগত অভিনেত্রীর পুরস্কার জয়লাভ করেন।
বাংলাদেশ পুলিশ মুক্তিযুদ্ধ জাদুঘর

বাংলাদেশ পুলিশ মুক্তিযুদ্ধ জাদুঘর হলো বাংলাদেশের রাজধানী ঢাকায় প্রতিষ্ঠিত একটি ঐতিহাসিক স্মারক সংগ্রাহক প্রতিষ্ঠান। ২০১৩ সালের ২৪ মার্চ এটি সর্বসাধারণের প্রবেশের জন্য উন্মুক্ত করে দেয়া হয়।। খ্যাতিমান পুলিশ কর্মকর্তা হাবিবুর রহমান (বর্তমানে বাংলাদেশ পুলিশ এর অতিরিক্ত আইজিপি এবং ট্যুরিস্ট পুলিশ এর প্রধান কার্যনির্বাহক, ভূতপূর্ব ঢাকা রেঞ্জ ডিআইজি) এর উদ্যোগ এ এটি প্রতিষ্ঠিত হয়। এটি রাজারবাগ পুলিশ লাইন এ অবস্থিত।
এই স্মারক জাদুঘরটি প্রথমাবস্থায় ২০১৩ সালের ২৪ মার্চ তারিখে রাজারবাগ পুলিশ লাইনসের টেলিকম ভবনে স্থাপন করা হয়। পরবর্তীতে ২০১৭ সালের ২৩ জানুয়ারি তারিখে "জাতীয় পুলিশ সপ্তাহ ২০১৭"-এর উদ্বোধনের দিন প্রধানমন্ত্রী শেখ হাসিনা পুলিশ স্মৃতিস্তম্ভের ঠিক পাশেই নব-নির্মিত জাদুঘর ভবনের উদ্বোধন করেন।
জাদুঘরটিতে মুক্তিযুদ্ধের সময় পুলিশ সদস্যদের ব্যবহূত রাইফেল, বন্দুক, মর্টারশেল, হাতব্যাগ, টুপি, চশমা, মানিব্যাগ, ইউনিফর্ম, বেল্ট, টাই, স্টিক, ডায়েরি, বই, পরিচয়পত্র, কলম, মেডেল, বাঁশি, মাফলার, জায়নামাজ, খাবারের প্লেট, পানির মগ, পানির গ্লাস, রেডিও, শার্ট, প্যান্ট, র‍্যাংক ব্যাজসহ টিউনিক সেট, ক্যামেরা, পাসপোর্ট, ড্রাইভিং লাইসেন্স, লোহার হেলমেট, হ্যান্ড মাইক, রক্তভেজা প্যান্ট-শার্ট, দেয়ালঘড়ি, এমএম রাইফেল, মর্টার, মর্টার শেল, সার্চ লাইট, রায়ট রাবার শেল, রিভলবার, এলএমজি, মেশিনগান, এমএম এলএমজি, বোর রিভলবার, রাইফেল, বোর শটগান, এমএম এসএমজিসহ বিবিধ স্মারক।
ইয়েমেন–ভারত সম্পর্ক

ইয়েমেন-ভারত সম্পর্ক, ইয়েমেন এবং ভারত এর মাঝে বিদ্যমান দ্বিপাক্ষিক সম্পর্ককে নির্দেশ করে। ১৯৬৭ সালের নভেম্বর মাসে এই দুই দেশের মধ্যে আনুষ্ঠানিকভাবে কূটনৈতিক সম্পর্ক স্থাপিত হয়। তার পূর্বে ইয়েমেন, যুক্তরাজ্যের অধীনে ছিল। সেই সময় ভারত ইয়েমেনের স্বাধীনতাকে স্বীকৃতি দেয়। আর এর মাধ্যমেই দুই দেশের মধ্যে কূটনৈতিক সম্পর্ক গড়ে ওঠে। সৌদি আরবের সাথে ভারতের ঘনিষ্ঠ অংশীদারিত্ব এবং পাকিস্তানের সাথে ইয়েমেনের ঘনিষ্ঠ সম্পর্কের কারণে দুই দেশের সম্পর্কের মধ্যে শীতলতা রয়েছে। 
ভারতের রাজধানী নয়াদিল্লীতে ইয়েমেনের একটি স্থায়ী দূতাবাস রয়েছে। অপরদিকে ইয়েমেনের রাজধানী সানায় ভারতের একটি স্থায়ী দূতাবাস রয়েছে।
১৮৩৯ সালে এডেন, ব্রিটিশ সাম্রাজ্য এর একটি অংশ হিসেবে অন্তর্ভুক্ত হয়। তখন এটি শাসিত হত বোম্বে প্রেসিডেন্সির মাধ্যেম। সে সময় এডেনে প্রায় ২ হাজার ভারতীয় সৈন্য পাঠানো হয় এবং পরবর্তীতে তারা এডেনে প্রতিষ্ঠা লাভ করে এবং ভারতীয় রূপি হয় সেই অঞ্চলের স্বীকৃত আনুষ্ঠানিক মুদ্রা। ১৮৫৫ সালে, বোম্বে থেকে এডেনে স্টিমার চালু হয়, যা একইসাথে ভারতের সাথে আরব উপদ্বীপের সংযোগ ঘটায়। ১৯০৬ সালে, ব্রিটিশ শাসকরা, ভারত থেকে প্রকৌশলী পাঠায়। প্রকৌশলীদের এডেনে পাঠানোর উদ্দেশ্য ছিল একটি ভূগর্ভস্থ নিষ্কাশন ব্যবস্থা তৈরি করা এবং একই সাথে সেই অঞ্চলে নিরাপদ পানি সরবরাহের একটি পরিকল্পনা তৈরি করা এবং তা বাস্তবায়নের সম্ভাবনা এবং অন্যান্য বিষয় বিশ্লেষণ করা।
ইয়েমেনে গৃহযুদ্ধ চলাকালে ভারত নিরপেক্ষ অবস্থানে থাকে। সে সময় ভারত তার সমস্ত নাগরিককে ফেরত নিয়ে গেলেও শুধু মাত্র ভারতীয় চিকিৎসক এবং নার্স ইয়েমেনে থেকে গিয়েছিলেন। তারা, ইয়েমেনের মানুষদের মানবিক সহায়তা দেয়ার লক্ষ্যে ইয়েমেনে থেকে যান এবং যুদ্ধবিধ্বস্ত ইয়েমেনের মানুষদের সাহায্য করেন। 
১৯৯৪ সালের জুলাই মাসে, গৃহযুদ্ধ শেষ হওয়ার পর, ইয়েমেন সরকার। ভারত সরকার এর কাছে, যুদ্ধে আহত ১৫০ জনকে ভারতের মুম্বাই (তৎকালীন বোম্বে) এর হাসপাতালে ভর্তি এবং প্রয়োজনীয় চিকিৎসা সহায়তা দেয়ার জন্য অনুরোধ করে। ইয়েমেনের সরকারের তরফ থেকে আসা এই অনুরোধে ভারত খুব দ্রুতই সাড়া দেয় এবং সেই যুদ্ধাহত ব্যক্তিদের চিকিৎসার ব্যস্থা করে।
২০১৫ সালে, সৌদি আরব, ইয়েমেনে আগ্রাসন চালায়। এর উদ্দেশ্য ছিল, ইয়েমেনের হুথি বিদ্রোহ দমন করে শান্তি প্রতিষ্ঠা। সেই সময়ে ইয়েমেনে ৪৬৪০ জন এরও অধিক ভারতীয় নাগরিক আটকা পড়ে। তখন ভারতীয় সশস্ত্র বাহিনী ইয়েমেনে অপারেশন রাহাত নামে একটি অপারেশন চালায়। এর লক্ষ্য ছিল আটকে পড়া ভারতীয়দের উদ্ধার করা। ভারতের চালানো এই অপারেশন ছিল সফল। এবং ভারত তার ৪৬৪০ নাগরিককে উদ্ধার করতে সক্ষম হয়। এর পাশাপাশি, ভারতের সশস্ত্র বাহিনী বিশ্বের ৪১ টি ভিন্ন দেশের ৯৬০ জন নাগরিককেও উদ্ধার করে। <ref name="http://www.hindustantimes.com/ 2015"></ref>
সবুজ তরকারি

সবুজ তরকারি (, , , আক্ষরিক অর্থে "মিষ্টি সবুজ তরকারি") হচ্ছে মধ্য থাইল্যান্ডের একটি থাই তরকারির প্রকারভেদ।
"সবুজ" তরকারি নামটি এসেছে খাবারের রং থেকে, যা কাঁচা মরিচ থেকে আসে। "মিষ্টির" থাই নাম ("ওয়ান" অর্থাৎ "মিষ্টি ") দ্বারা তার নিজের বর্ণ সবুজ রংকে বুঝানো হয়ে থাকে এবং যা তরকারির স্বাদ দেয় না। যেহেতু এই থাই তরকারিটি নারকেল দুধ এবং তরতাজা কাঁচা মরিচের তৈরি, ফলে যে বর্ণটি আসে তা হচ্ছে ক্রীমি ঈষৎ সবুজ বা, এজন্য এই রংকে থাই ভাষায় বলা হয়, "মিষ্টি সবুজ"। এর উপকরণ সমূহ পুরোপুরি নির্ধারিত না। অন্যান্য থাই তরকারির চেয়ে এটা অধিকতর মিষ্টি স্বাদের হয় না তবে, যদিও মসলাগুলো ভিন্ন ভিন্ন প্রকারের হয়, ফলে এটা লাল তরকারির তুলনায় অধিক ঝাল হওয়ার প্রবণতা থাকে। সবুজ তরকারি রাজা ষষ্ঠ রামা বা সপ্তম রামার শাসনামলে ১৯০৮-১৯২৬ সালে উৎপত্তি হয়েছে।
প্রধান আমিষ ছাড়াও, ঐতিহ্যবাহী মাছ, মাছের বল, বা মাংস ব্যবহার করা হয়, এই খাবারের জন্য অন্যন্য উপাদান হচ্ছে নারকেল দুধ, সবুজ তরকারির কাই, তালের চিনি এবং মাছের ভর্তা। থাই বেগুন (অবারগাইন), পি অবারগাইন, বা অন্যান্য সবুজ অথবা ঈষৎ সাদা শাকসবজি এমনকি ফলমূলও প্রায় ব্যবহার হয়ে থাকে। নারকেল দুধ ব্যবহারের উপর এই ভর্তার ঘনত্বের তারতম্য হয়। সবুজ তরকারির কাই ঐতিহ্যগতভাবে পেষণীতে ফেলে কাঁচা মরিচ, গন্ধপিঁয়াজ, রসুন, গালানগল, লেবু ঘাস, কাফির লেবুর খোসা, ধনের মূল (চিলান্ট্রো) এবং জিরা বীজ, গোল মরিচদানা, চিংড়ীর ভর্তা এবং লবণ মিশিয়ে বানানো হয়।
এই কাইকে ছেড়া নারকেল ক্রীমে ভাঁজতে থাকা হয় যতক্ষন না এটা থেকে সুগন্ধি কাইয়ে আসছে। তরকারির কাই রান্না হওয়া মাত্র, আরও অধিক নারকেল দুধ এবং অবশিষ্ট উপকরণ এক চিমটি তালের চিনি এবং মাছের ভর্তার সাথে মেশানো হয়। সব শেষে, সাজিয়ে পরিবেশনের জন্য, থাই বেসিল, টাটকা কাফির লেবু পাতা, কুঁচি করে কাঁটা "ফ্রিক ছি ফা" ("আকাশ-মুখী মরিচ", বড় কচি মরিচ) প্রায়ই ব্যবহৃত হয়। অধিক কড়া সবুজ তরকারির জন্য, যেমন- সামুদ্রিক খাদ্য, জুলিয়েন্ড ক্রাচি (আঙ্গুলমূল/বন্য আদা/চীনা চাবি), সাদা হলুদ, এবং তুলসী পাতার সাথে সুশোভিত করে ব্যবহার কড়া যেতে পারে।
একটি ভোজে অনেকগুলো খাবারের অংশ হিসেবে সাধারণত সবুজ তরকারি ভাতের সাথে খাওয়া হয়, অথবা একক খাবার হিসেবে ভাত নুডলস "খম চীন" নামে পরিচিত, এর সাথে খাওয়া হয়। উদাহরণস্বরূপ, সবুজ তরকারির একটা ঘন প্রকারভেদ, পরিবেশন কড়া হয় অল্প আঁচের রান্না গরুর মাংসের সাথে "রুটি" দিয়ে, একটি ভারতীয় আদলের চওড়া রুটি যা মালয়েশিয়ার "রুটি চানাইয়ের" মতো দেখতে একই রকম।
পুন্নাগাই পু গীথা

গীথা আম্মাসি, তার স্টেজ নাম "পুন্নাগাই পু" গীথা দ্বারা অধিক পরিচিত, হচ্ছেন মালয়েশিয়ার একজন রেডিও ব্যক্তিত্ব, চলচ্চিত্র প্রযোজক এবং অভিনেত্রী, যিনি মালয়েশিয়ায় কাজ করেন এবং একই সাথে ভারত এর তামিল চলচ্চিত্র শিল্পে কাজ করেন। মালয়েশিয়ার রেডিও স্টেশন টিএইচআর.এফএম এ তার নিজের চলচ্চিত্রের প্রযোজনা স্টুডিও চালু করেন এবং তামিল সিনেমাগুলিতে অভিনয় করার আগে মালয়েশিয়ায় প্রথম মহিলা প্রযোজক হিসেবে স্বীকৃতি লাভের পর সকলের মাঝে অধিক জনপ্রিয়তা অর্জন করে। তিনি বিভিন্ন অনুষ্ঠানের উপস্থাপক হিসেবেও কাজ করেছেন এবং নিজের প্রযোজনার পাশাপাশি মালয়েশিয়ার বেশ কিছু চলচ্চিত্রে অভিনয়ও করেছেন।
গীথা আম্মাসি মালয়েশিয়ার পেরাক এর তাইপিংয়ের এক তামিল পরিবারে একটি বাগান মালিকের মেয়ে হিসাবে জন্মগ্রহণ করেন। মালয়েশিয়ার তামিল রেডিও স্টেশন টিএইচআর.এফএম এ রেডিও জকি হিসেবে তার কর্মজীবন শুরু করার আগে, তিনি মালয়েশীয় টেলিভিশন চ্যানেল এনটিভি৭ এর একটি অনুষ্ঠান "রিদম এন্ড রাজ্ঞা" নামে একটি অনুষ্ঠান উপস্থাপনা করেন। তার ক্যারিয়ারের শুরু থেকে তিনি টিএইচআর রাজ্ঞার সাথে কাজ করছেন। রেডিওতে তার কাজ ছাড়াও, তিনি একটি চাকরি করতেন, টেলিফিল্ম তৈরি করতেন এবং এসজি নামে তার নিজের বিজ্ঞাপন সংস্থা খুলেছিলেন। টিএইচআর রাজ্ঞার সাথে তার সময়ে, তিনি উপনাম "পুন্নাগাই পু" গ্রহণ করেছিলেন, তামিলে যা অর্থ "হাস্যজ্জল ফুল"।
গীথা আম্মাসি ভারতে এসেছিলেন এবং "এসজি ফিল্মস" নামের একটি ফিল্ম প্রোডাকশন স্টুডিওর সাথে মিলে একটি চলচ্চিত্র নির্মাণ করেছিলেন যার নাম ছিল আরিন্থাম অরিয়ামলুম, যেটি তার পরিবারবর্গের একজন বিশ্বস্ত বন্ধু বিষ্ণুভ্রম দ্বারা পরিচালিত হয়েছিল। বিদেশি বিনিয়োগকারী এবং মহিলা প্রযোজকের ওপর বিশ্বাস না করায় সে নিজেই চলচ্চিত্রটি মুক্তি প্রদান করেছিলেন। এই চলচ্চিত্রটি বাণিজ্যিকভাবে সাফল্য একটি চলচ্চিত্র হয়ে ওঠে, যা বক্স অফিসে তার খরচের দ্বিগুণ সংগ্রহ করে এবং থিয়েটারে ১৭৫ দিন ধরে চলতে থাকে, এর মাধ্যমে গীথা আম্মাসি মালয়েশিয়া বুক অফ রেকর্ডস এ "প্রথম মহিলা তামিল চলচ্চিত্র নির্মাতা" হবার জন্য প্রবেশ করে। গীথা আম্মাসি পরবর্তীতে তামিল সিনেমাগুলিতে পাঁচজন মালয়েশিয়ার অভিনেতা [3] উপস্থাপন করিয়ে দিতে সক্ষম হয়েছিলেন। তিনি আর পাথিপান এবং বডীবেলুর সঙ্গে কম বাজেটের কমেডি চলচ্চিত্র কুন্ডক্কা মন্দিক্কা এর জন্য অর্থায়ন করেন। অতঃপর তিনি আবারো এই পরিচালকদের সাথে তাদের পরবর্তী প্রকল্প, পাট্টিয়াল এ একসাথে কাজ করার জন্য সংযুক্ত হন, যা ব্যবসা সফল্য চলচ্চিত্র হিসেবে স্বীকৃতি অর্জন করে। পাট্টিয়ালের পর, তিনি ভারতীয় সিনেমা থেকে বিরতি নিয়ে মালয়েশিয়ায় ফিরে আসেন। তিনি ২০১০ সালে অভিনেতা ভিভিকের সাথে মালয়েশিয়ার কুয়ালালামপুরে অনুষ্ঠিত এনথিরান সাউন্ডট্র্যাক রিলিজ ফাংশনটির সহ-উপস্থাপনা করেন।
হাওলি জমিদার বাড়ি

হাওলি জমিদার বাড়ি বাংলাদেশের সুনামগঞ্জ জেলায় অবস্থিত একটি প্রাচীন স্থাপনা। এটি ৯ম শতকে প্রাচীন লাউড় রাজ্যের রাজপ্রসাদ হিসাবে ব্যবহার করার জন্য রাজা বিজয় সিংহ কর্তৃক নির্মিত হয়।
সিলেটের সুনামগঞ্জ জেলার তাহিরপুুর উপজেলার দক্ষিণ বড়দল ইউনিয়নের হলহলিয়া গ্রামটি এক কালে প্রাচীন লাউড় রাজ্যের রাজধানী ছিল। লাউড় রাজ্যের চতুসীমা ছিল পশ্চিমে ব্রহ্মপুত্র নদ, পূর্বে জৈন্তায়া, উত্তরে কামরুপ সীমান্ত ও দক্ষিণে বর্তমানে ব্রাহ্মণবাড়িয়া পর্যন্ত। বিলুপ্ত হয়ে যাওয়া এই লাউড় রাজ্যের প্রাচীন নিদর্শন হাওলি জমিদার বাড়িটি প্রকৃতপক্ষে ছিলো রাজবাড়ি। রাজা বিজয় সিংহ আজ থেকে প্রায় ১২’শ বছর পূর্বে এই বাড়িটি তৈরী করেন।
এই রাজবাড়িটি ৩০ একর জমির ওপর প্রতিষ্ঠিত। তৎকালে নির্মিত এই রাজ বাড়িটিতে ছিল বন্দীশালা, সিংহদ্ধার, নাচঘর, দরবার হল, পুকুর ও সীমানা প্রাচীর যার কিয়দংশ আজ ১২শ বছর পরেও দৃশ্যমান রয়েছে।
প্রত্নতত্ত্ব অধিদপ্তর ২০১৮ হতে ২০২০ সাল অবধি হলহলিয়ারি হাওলী বা হাবেলী রাজবাড়িতে অনুসন্ধান ও উৎখনন পরিচালনা করে। ২০১৭ সালের ২০ নভেম্বর ও ২১ নভেম্বর পর্যন্ত জাহাঙ্গীরনগর বিশ্ববিদ্যালয়ের প্রত্মতত্ত্ব বিভাগের দুজন শিক্ষক ও একদল শিক্ষার্থী গবেষক অধ্যাপক ডঃ অসিত বরণ পালের নেতৃত্বে এই হাওলি জমিদার বাড়ি সংরক্ষণ ও খননের লক্ষ্যে প্রাথমিক মাঠ জরিপ কার্য পরিচালনা করেন।
আল মাহদি মসজিদ, ব্র্যাডফোর্ড

আল মাহদি মসজিদ একটি আহ্‌মদীয়া মুসলিম জামাতের মসজিদ ব্র্যাডফোর্ড, ইংল্যান্ড এ অবস্থিত। মসজিদটি নির্মিত হয়েছিল  £২.৫ মিলিয়ন পাউন্ড খরচে যা ব্রিটিশ আহমদীয়া মুসলিম সদস্যদের স্বেচ্ছায় দানের মাধ্যমে। মসজিদটি উদ্বোধন করেছিলেন ৭ই নভেম্বর, ২০০৮ সালে মির্যা মাসরূর আহমদ, বর্তমানে পঞ্চম খলিফা আহমদীয়া মুসলিম সম্প্রদায়ের। মসজিদটি ২০০০ জন মুসুল্লি ধারণক্ষমতা সম্পন্ন, এটি শহরের বৃহত্তম মসজিদগুলোর মধ্যে একটি. উদ্বোধন অংশগ্রহণ করেন অনেক আহমদী মুসলিম এবং ৩০০ জন অতিথি।  ব্র্যাডফোর্ড এর রীস ওয়ে নামক জায়গায় মসজিদটি অবস্থান করছে যা একটি মালভূমি উপর অবস্থিত, এজন্য মসজিদটি শহরের দূর দূরান্ত থেকেও দেখা যায়। 
২০১৪ সালে মসজিদটিতে বিবিসি রেডিও ৪ এর বিষয়ভিত্তিক বিতর্ক অনুষ্ঠিত হয়।
ফজুরা

নূর ফজুরা শরীফুদ্দিন (নূর ফজুরা বিনতে শরীফুদ্দিন; জন্ম: ২৭ সেপ্টেম্বর, ১৯৮৩) হচ্ছেন একজন মালয়েশিয়ান অভিনেত্রী, গায়িকা, টিভি উপস্থাপক, ভিজে এবং একজন উদ্যোক্তা। তিনি একটি টেলিভিশন অনুষ্ঠান এবং বেশ কয়েকটি ছোট অভিনয় চরিত্রে অভিনয় করে মালয়েশিয়ার বিনোদন শিল্পে তার কর্মজীবন শুরু করেন। তিনি "টিনস ওয়ার্ল্ড" নামে একটি টেলিভিশন অনুষ্ঠান এ উপস্থিত হয়েছেন। ২০০৪ সালে, তিনি "বিকাড়া হটি"তে নেতৃস্থানীয় ভূমিকা পালন করে তার চলচ্চিত্র কর্মজীবন শুরু করেন, যেটি তাকে অধিক জনপ্রিয়তা অর্জন করতে এবং একটি পুরস্কারে মনোনীত হয়ে সাহায্য করে। পরবর্তীতে ২০০৫ সালে, তিনি গোল এবং জিঙ্কু চলচ্চিত্রে বুবলি-উদ্যমী নেতৃত্বের চরিত্রে অভিনয় করেছেন।
বেশ কয়েকটি বিনোদন এবং ফ্যাশন ম্যাগাজিন অনুযায়ী ফজুরা "মালয়েশিয়ায় সবচেয়ে আড়ম্বরপূর্ণ অভিনেত্রী এবং সেলিব্রিটি" হিসেবে বিবেচিত হন এবং প্রায়ই এই পত্রিকাগুলোর দ্বারা "স্টাইলিশ" এবং "হট" তালিকায় তিনি উপস্থিত হন। ২০১০ সাল পর্যন্ত, তিনি ১০টি বৈশিষ্ট্যযুক্ত চলচ্চিত্র, অগণিত হিট টিভি সিরিজ এবং নাটকগুলির পাশাপাশি বেশ কিছু টেলিভিশন অনুষ্ঠান উপস্থাপনা করেছেন। "মহারাজা লওক মেগা" নামে একটি কমেডি টেলিভিশন অনুষ্ঠানে তিনি একজন বিচারক হিসেবে হাজির হয়েছিলেন।
নূর ফজুরা বিনতে শরীফুদ্দিন ১৯৮৩ সালের ২৭ শে সেপ্টেম্বর মালয়েশিয়ায় পেহাং প্রদেশের পেকান জেলায় জন্মগ্রহণ করেছেন। তিনি তার তিন ভাইয়ের জন্য একমাত্র বোন এবং তার পিতা-মাতার একমাত্র কন্যা। তিনি তার পরিবারের একমাত্র কন্যা। ফজুরার মাত্র ১৭ বছর বয়সে তার বাবা মারা যান। তিনি তার মাতৃভূমিতে সিকোলাহ মেনেন্জা দাতুক মাহমুদ ম্যাটে যোগদিন করেন। পরবর্তীতে তিনি একটি ফ্যাশন ডিজাইনিং কলেজে ভর্তি হন এবং কিছু মাস পর সেখান থেকে চলে যাওয়ার আগে তিনি বলেন, "কারণ কোর্সের মধ্যে আমার আগ্রহ কিছুদিনের মধ্যেই হ্রাস পায়"। এবং বেশ কিছু অফার তাকে এই কাজ করতে প্রলোভন দেখিয়েছিল। তিনি সেখান থেকে একটিকে ধরেন এবং নিজেকে বলেছিলেন যে, "আমি যেখানেই যাচ্ছি সেখানেই আমি শুরু করব। একটি কাজ করো এবং সেটা সম্পর্কে ভুলে যাও। অন্তত আমি এটা করেছি"। পরবর্তীতে তিনি আবিষ্কৃত হন এবং একটি চলচ্চিত্র প্রযোজক-পরিচালক, দাতিন রসনানী জমিল দ্বারা একটি বড় কাজ করতে সুযোগ পান।
২০০৭ সালের প্রথম দিকে, ফজুরা সিঙ্গাপুর আইডল মৌসুম ২ এর বিজয়ী, হাদি মির্জার সাথে সাথে সংযুক্ত হন, তারা উভয়ে ২০০৮ সালের ৩০ নভেম্বর সাউথ ক্লাবের এমটিভি হিপ-হপ পার্টিতে প্রথমবারের মতো সাক্ষাৎ করেন। সূত্র মতে, তিনি (মির্জা) তার (ফজুরা) প্রেমে পড়ে গিয়েছিলেন। তারা প্রেমের মধ্যে পাগল হয়ে গিয়েছিল এবং তারা উভয়ে দৈনিক ফোনে কথোপকথন করতেন।
লিসা সুরিহানি

লিসা সুরিহানি বিনতে মোহাম্মদ, অধিক পরিচিত লিসা সুরিহানি নামে (জন্ম: ২৩ মার্চ ১৯৮৬) হচ্ছেন একজন মালয়েশিয়ান অভিনেত্রী, মডেল। তিনি বুগিনি, ভারতীয়, আরব এবং চীনা ঐতিহ্যবাহী একটি পরিবারের সদস্য। তিনি মালয়েশিয়ান অভিনেত্রী, মডেল, টেলিভিশন উপস্থাপক এবং বাণিজ্যিক মডেল হিসেবে পরিচিত। জীবনের প্রথম দিকে তিনি যুক্তরাজ্য এর ওয়েলস এ হিউম্যান ইউনিভার্সিটি এবং এবারিস্টউইথ বিশ্ববিদ্যালয়ের আইন বিভাগে পড়াশোনা সম্পন্ন করেছেন। তারপর, লিসা সুরিহানি বিনোদন শিল্পের মধ্যে প্রবেশ করার সিদ্ধান্ত গ্রহণ করেন এবং অভিনয় বা নাটক শিল্পে আর সম্প্রসারণ শুরু করতে থাকেন। তার প্রথম টেলিভিশন অনুষ্ঠান "গার্গাসি"তে এবং "আয় কামি" এ উপস্থিত হন। তিনি মালয়েশিয়ার অভিনেতা শাহেজি স্যাম এর সাথে প্রথমবারের মতো 'গুডবাই বয়েজ' এবং 'সিকলি লাগে' ছবিতে অভিনয় করেন। সম্প্রতি, ২০১২ সালে, তিনি "লেজেন্ডা বুদাক সেনান ২", "সাইবার এক্স: আঙ্কামেন পেনগোদাম" এবং "ইস্তানবুল আকু ডটং"-এর মতো স্থানীয় নাটকে অভিনয় করেছেন। ২৩ তম মালয়েশিয়ার ফিল্ম ফেস্টিভালে তিনি সেরা অভিনেত্রী পুরস্কার পান। এবংআনুগেরাহ বিন্টাং পপুলার বেরিটা হারিয়ানে "সর্বাধিক জনপ্রিয় চলচ্চিত্র অভিনেত্রী" পুরস্কার জয়লাভ করেন।
এর পাশাপাশি, লিসা সুরিহানি স্টেজ পর্যায়ে ২০১২ সালের নভেম্বরে ড. সিটি হাসেম মোহাম্মদ আলী এর লিখিত একটি নাটকে তিএটার তুন সিটি হাস্মাহ এর প্রোডাকশনে অভিনয় শুরু করেন। অভিনয়ের পাশাপাশি লিসা সুরিহানি টিভি অনুষ্ঠানগুলিতেও সমানভাবে উপস্থিত ছিলেন। তিনি "জোশোনসন অ্যান্ড জনসন", "ম্যাকডোনাল্ডস", "ডিজি ইজি প্রিপেইড", "রেক্সোনা", "ম্যাগজি কুকুপ রাসা", "মাইয়েজি", "লিপ আইস", "গার্নিয়ার", "হন্ডা আইকন" এবং "সফি"র মতো টেলিভিশন বিজ্ঞাপনে উপস্থিত হয়েছেন ।
২০১৭ সালের ফেব্রুয়ারিতে, লিসা সুরিহানি ইউনিসেফ মালয়েশিয়ার শুভ উদ্বোধক হিসেবে নিযুক্ত হন।
লিসা সুরিহানি মালয়েশিয়ার কুয়ালালামপুর এর দূরবর্তী চীনা, আরব ও ভারতীয় বংশোদ্ভূত বগুড়ির একটি পরিবারে জন্মগ্রহণ করেন। লিসা সুরিহানি তার প্রাথমিক ও মাধ্যমিক শিক্ষা বছরগুলোতে সেকোল্লা শ্রী ইনাইলে অধ্যয়ন করেন। তিনি যুক্তরাজ্যের ওয়েলস বিশ্ববিদ্যালয়ের হেল্প ইউনিভার্সিটি কলেজ এবং এবারিস্টউইথ বিশ্ববিদ্যালয়ের আইন বিভাগে অধ্যয়ন করেছেন।
২০১২ সালে লিসা সুরিহানি মালয়েশিয়ার অভিনেতা, কেআরইউ দ্বারা খ্যাতি অর্জন করা ইউসরি আব্দুল হালিমের সাথে বিবাহ বন্ধনে আবদ্ধ হন। এই দম্পতি ২০১১ সালের সেপ্টেম্বরে ইয়াহাইরা লিনে নামে একটি কন্যা সন্তানের জন্ম দেয়। নভেম্বর ২০১৬ সালে, তারা ঘোষণা করে যে তারা তাদের দ্বিতীয় সন্তান আশা করছে। ২৩ শে এপ্রিল, ২০১৩ তারিখে, লিসা সুরিহানি তার দ্বিতীয় সন্তানের জন্ম দেয় - যেটি হচ্ছে একটি ছেলে সন্তান। ১ মে, ২০১৭ তারিখে, লিসা সুরিহানি এবং তার স্বামী ইউসরি আব্দুল হালিম তাদের প্রথম পুত্রকে ইউসুফ লিনে নামে নামকরণ করেন।
সিটি নুরহালিজা

দাতো 'শ্রী, বা মাঝেমধ্যে দাতিন শ্রী, সিটি নুরহালিজা বিনতে তারুদিন এসএসএপি, ডিআইএমপি, জেএসএম, এসএপি, পিএমপি, এএপি</small> (জাভি: سيتي نورهاليزا بنت تارودين ; আইপিএ: ; জন্ম: ১১ জানুয়ারী ১৯৭৯) হচ্ছেন মালয়েশিয়ার একজন গায়িকা এবং ব্যবসায়ী। আজ পর্যন্ত, তিনি প্রায় ২০০ টির বেশি স্থানীয় ও আন্তর্জাতিক পুরস্কার জয়লাভ করেছেন। ১৯৯৫ সালে যখন তিনি জনপ্রিয় স্থানীয় গান গাওয়া প্রতিযোগিতা বিন্টাং এইচএমআই এ জয়লাভ করেন, তখন তিনি আনুষ্ঠানিকভাবে আত্মপ্রকাশ করেন। তার প্রথম একক "জেরত পেরিটিন" ১১ তম অনুগেরাহ জুরা লাগু এবং শ্রেষ্ঠ বল্লাদ শ্রেষ্ঠ অভিনেত্রী বিভাগে দুইটি পুরস্কার লাভ করেন। ২০০৫ সালে তার অ্যালবামটি মালয়েশিয়ায় ৮০০,০০০ এরও বেশি কপি বিক্রি করা হয়েছে। তার ক্যারিয়ারে তিনি মালয়েশিয়া, জাভানিজ, ইংরেজি, ম্যান্ডারিন, আরবি, উর্দু এবং জাপানী সহ একাধিক ভাষায় গান রেকর্ড করেছেন এবং গেয়েছেন।
তার কর্মজীবনে, সিটি নুরহালিজা মালয়েশিয়ায় এবং তার পরিবেষে অসংখ্য অভূতপূর্ব সংগীত আওয়ার্ড পেয়েছে: ৪২ টি আনুগেরাহ ইন্ডাস্ট্রি মুজিক, ২৫ টি আনুগেরাহ বিন্টাং পপুলার , ২৭ টি আনুগেরাহ প্ল্যানেট মুজিক, ২০ টি আনুগেরাহ জুরা লঙ্গু, ৪ টি এমটিভি এশিয়া পুরস্কার, ৩ টি ওয়ার্ল্ড মিউজিক পুরস্কার, ২ টি আনুঞ্জার সঙ্গীত ইন্দোনেশিয়া (ইন্দোনেশিয়ান মিউজিক অ্যাওয়ার্ডস) জয়লাভ করেছেন। এবং একই সাথে তিনি মালয়েশিয়া বুক অফ রেকর্ডসে দুটি রেকর্ডে স্থান পেয়েছেন। ১৭ টি স্টুডিও অ্যালবামের সাথে সহযোগিতায়, সিটি নুরহালিজা মালয় আর্কিপেলাগো এবং নুসান্তারা অঞ্চলের সবচেয়ে জনপ্রিয় শিল্পীদের একজনে পরিন্ত হয়েছেন। তিনি ২০০১ সাল থেকে আঞ্চলিক দিক থেকে সর্বাধিক জনপ্রিয় শিল্পী হিসেবে ১০ বার মালয়েশিয়া, ইন্দোনেশিয়া এবং সিঙ্গাপুরের আনুগেরাহ প্ল্যানেটে তার অন্য সহকর্মী শিল্পীদেরকে পরাজিত করে জয়লাভ করেছেন। বর্তমানে, সিটি নুরহালিজা মালয়েশিয়ার সবচেয়ে ধনীদের মধ্যে একজন, সর্বাধিক প্রভাবশালী, সর্বাধিক পুরস্কারপ্রাপ্ত, সর্বাধিক এককভাবে প্রযোজিত গানের শিল্পী হিসেবে তালিকাভুক্ত। উদাহরণস্বরূপ তিনি মালয়েশিয়ার সেরা বিক্রিত অ্যালবামের শিল্পীদের একজন, ২০০১ সালে মালয়েশিয়ার মোট অ্যালবাম বিক্রির ১০ শতাংশ অ্যালবাম বিক্রির জন্য তার অবদান রয়েছে। আজ পর্যন্ত, তার অ্যালবাম বিক্রির রেকর্ড ৫ মিলিয়ন ছাড়িয়ে গেছে।
আন্তর্জাতিক পর্যায়ে, সিটি নুরহালিজা সাংহাই এশিয়ান সঙ্গীত ফেস্টিভালে এশিয়া নিউ সিঙ্গার প্রতিযোগিতায় ১৯৯৯ সালে গোল্ড অ্যাওয়ার্ড জিতেছেন, অস্ট্রেলিয়ার কুইন্সল্যান্ড এর গোল্ড কোস্ট এ অনুষ্ঠিত 'দক্ষিণ প্যাসিফিক ইন্টারন্যাশনাল সং ও সিঙ্গিং প্রতিযোগিতা ১৯৯৯' এ দুটি পুরস্কার এবং ২০০২ সালে আলমাতি, কাজাখস্তান এ অনুষ্ঠিত ভয়েস অফ এশিয়াতে গ্র্যান্ড প্রিক্স চ্যাম্পিয়ন শিরোপা জয়লাভ করেছেন।
টিজ জাকিয়া

সিটি জাকিয়া আব্দুল রাজাক (জন্ম: ২৫ অক্টোবর ১৯৮৮), তার স্টেজ নাম টিজ জাকিয়াহ নামে অধিক পরিচিত, হচ্ছেন মালয়েশিয়ার একজন অভিনেত্রী, মডেল এবং গায়িকা। ২০০৬ সালে তিনি অভিনয় জগতে পদার্পণ করেন এবং তারপর চলচ্চিত্র, নাটক, টেলিভিশন এবং পত্রিকা বিজ্ঞাপনে উপস্থিত হয়েছেন। ২০০৯ সালের নাটক "নূর কাসিহ" এ রেমি ইশাক, ফিজ ফাইরুজ এবং শরিফাহ সোফিয়া'র সাথে নূর আমিনা ভূমিকার জন্য তিনি খ্যাতি অর্জন করেন। তিনি "আসমারদানা", "জমিলং", "সোফিয়া", "ডিজওয়ু ডি কিয়ানবালু", "সেবেননারিয়া", "সাটা আইস্টারি দিয়া"তে তার নেতৃস্থানীয় ভূমিকার জন্য সুপরিচিত হয়ে ওঠেন। এছাড়াও তিনি অভিনয়শিল্পী রেমি ইশাক এর সাথে "জোডু ইটু মিলিক কিতা" এবং "কুশিনেরো সিন্টা" এ অভিনয় করেছিলেন। তিনি ক্রমবর্ধমান অভিনেতা, ইজাজু ইসলাম, সিন্টা জাঙ্গান পেরিগিতে পাশাপাশি শফের ভূমিকা পালন করেছিলেন।
টিজ জাকিয়ার ২৫ শে অক্টোবর ১৯৮৮ সালে মালয়েশিয়ার কুয়ালালামপুর এ জন্মগ্রহণ করেন। তিনি তার তিন ভাই বোনের মধ্যে দ্বিতীয় বোন। ২০০৫ সালের নভেম্বরে তিনি সুবাং জয়া উচ্চ বিদ্যালয় থেকে স্নাতক ডিগ্রী অর্জন করেন। তিনি মাত্র ১৮ বছর বয়সে অভিনয় জগতে তার কর্মজীবন শুরু করেন। তিনি মালয়েশিয়ার "১০ জন সুন্দর অভিনেত্রী" তালিকায় স্থান পেয়েছেন , যেখানে তাকে একটি স্কার্ফ পরিহিত অবস্থায় দেখা গিয়েছে। টিজ জাকিয়াকে এমন একজন অভিনেত্রী হিসেবে অভিহিত করা হয়, যার অভিনয় জগতে একটি উল্লেখযোগ্য দেহজ্যোতি রয়েছে।
টিজ জাকিয়া ২০০৬ সালের ৮ ই অক্টোবর নাটক গোল অ্যান্ড জিঙ্কু দ্য সিরিজ এর একজন অভিনেত্রী হিসেবে অভিনয় করেন। ২০০৯ সালে কবির ভাটিয়া পরিচালিত নাটক নূর কাসিহ এ প্রধান সফলতা দেখেন। ২০১০ সালে, টিজ জাকিয়া দুটি নাটক সিরিজে অভিনয় করেন, "স্পা কুস্তিনা" এ মায়া এবং "আসমারডানা" এ প্রধান ভূমিকা পালন করেন। আসমারডানা হচ্ছে ২৫ পর্বের একটি নাটক, যেটি গ্র্যান্ড ব্রিলিয়ান্সের মাধ্যমে সম্প্রচারিত হয়েছে, যেখানে জন্য তিনি টেংকু আজিজার চরিত্রে অভিনয় করেন। উক্ত নাটকের তার সাথে শাহেজি স্যাম ও ইকরিমা ডেঞ্জলিও অভিনয় করেছেন। এই অনুষ্ঠানটি দর্শকদের দ্বারা প্রশংসিত হয়েছে এবং ২০১৪ সালে প্রোফিমা অ্যাওয়ার্ডে এই নাটকটিকে "শ্রেষ্ঠ নাটক" হিসেবে মনোনয়ন করা হয়। এই সিরিজটি ৯ মার্চ থেকে প্রদর্শন করা শুরু হয়। ২০১০ সালের ডিসেম্বরে, এটি রিপোর্ট করা হয়েছে যে নুর কাসিহ নাটকটি ২০১১ সালের= চলচ্চিত্র হিসেবে চলবে এবং সেই চলচ্চিত্রটিতে টিজ জাকিয়া ইয়াসিনের সাথে চলচ্চিত্রের জন্য একটি থিম গান গাইবেন।
২০১৩ সালে, এটি ঘোষণা করা হয় যে, টিজ জাকিয়া সিন্টা জাঙ্গান পেরগি এ অভিনয় করবেন যেখানে তিনি তার প্রাক্তন প্রেমিক রেমি ইশাকের পাশে অভিনয় করবেন। ১৩ ই জানুয়ারী ২০১৩ তারিখে, টিজ জাকিয়া তার ফেসবুক পৃষ্ঠায় ঘোষণা করেন যে তিনি ওহ মাই ইংলিশ! এর দ্বিতীয় মৌসুমে নামে উপস্থিত হবেন।
শুক্র (দেবতা)

শুক্র (সংস্কৃত: शुक्र) শব্দের অর্থ "নির্মল, স্বচ্ছ, উজ্জ্বল, একজন প্রাচীন ঋষি ও দেবতা যিনি হিন্দু পুরাণ অনুসারে অসুর বা দৈত্যদের গুরু। মধ্যযুগীয় পুরাণ এবং হিন্দু জ্যোতিষ শাস্ত্রে, বিভিন্ন সময় তাকে শত্রুগ্রহ বা কখনো তাঁকে প্রাকৃতিক শুভ গ্রহ হিসেবে উল্লেখ করা হয়েছে, তিনি নবগ্রহের অন্যতম। তার নামানুসারে সপ্তাহের একটি দিন হল শুক্রবার।
শুক্র হচ্ছেন ঋষি ভৃগু এবং কাব্য/দিব্য মাতার পুত্র, যিনি সপ্তর্ষিদের অন্যতম। তিনি দৈত্য/অসুরদের গুরু, এবং এছাড়াও বিভিন্ন হিন্দু গ্রন্থে তাকে শুক্রাচার্য্য অথবা অসুরাচার্য্য নামে উল্লেখ করা হয়। মহাভারতের বর্ণনা অনুসারে, শুক্র নিজেকে দুইভাগে ভাগ করেছেন, একভাগ দেবতাদের জ্ঞানের উৎস, আরেকভাগ অসুরদের জ্ঞানের উৎস। শুক্র ভীষ্মের রাজনৈতিক জ্ঞানের গুরু। পৌরাণিক কাহিনী থেকে জানা যায়, অসুরগুরু হলেন ভৃগুপুত্র ভার্গব এবং দেবী লক্ষ্মী তাঁর বোন। তিনি সূক্ষ্মতত্ত্বদর্শী হিসেবে শ্রেষ্ঠ এবং পবিত্র গীতায় এটি উল্লেখ আছে বিভূতিযোগে। অসুরগুরু শুক্রাচার্য অত্যন্ত গুরুত্বপূর্ণ গ্রহ। তিনি বৃষ ও তুলা রাশির অধিপতি, মীন রাশিতে উচ্চস্থ এবং কন্যা রাশিতে নিচস্থ। তাঁর অধীনে ভরণী (মেষ) ♈, পূর্ব ফাল্গুনী (সিংহ) ♌ এবং পূর্ব আষাঢ়া (ধনু) ♐ নক্ষত্র আছেন। অসুরগুরু ভালোবাসা এবং শিল্পের গ্রহ হিসেবে প্রসিদ্ধ। পশ্চিম আকাশে তিনি শুকতারা হিসেবে প্রকাশমান এবং সবথেকে উজ্জ্বল। কথিত আছে, একবার দেবতা ও অসুরদের যুদ্ধে অসুরদের আধিপত্য থাকায় দেবতারা বিষ্ণুদেবের কাছে সাহায্য চান। বিষ্ণুদেব অসুর বধে উদ্যত হলে দেখেন ভৃগুপত্নীর আশ্রয়ে অসুররা সুরক্ষিত। তখন শ্রীনারায়ণ কাব্য মাতাকে অনুরোধ করে অসুরদের ছেড়ে দিতে বললে কাব্য মাতা আশ্রয় গ্রহণকারীকে ঈশ্বরের রূপ ভেবে যেতে দেননি। কিন্তু নারায়ণ কখনোই নারীর সাথে যুদ্ধে লিপ্ত হতে চান না। উপায়ান্তর না পেয়ে নারায়ণ কাব্য মাতার প্রাণ হরণ করে নেন। তা জেনে ঋষি ভৃগু নারায়ণকে অভিশাপ দেন এবং অসুরগুরু শুক্রাচার্য নারায়ণকে পরমশত্রু ভাবেন। এজন্য নারায়ণের রাম অবতার রূপে থাকার সময় পত্নীর সাথে বিচ্ছেদের কষ্ট পেয়েছিলেন। তবে দেবী লক্ষ্মীর প্রতি অসুরগুরু এবং ঋষি ভৃগুর স্নেহ অটুট ছিলো। বিষ্ণুদেব বামন অবতার গ্রহণ করেছিলেন প্রহ্লাদপুত্র রাজা বলির অহংকার চূর্ণ করতে। স্ত্রীর কূট বুদ্ধিতে দাতা বলি ইন্দ্রদেব থেকে স্বর্গরাজ্য কেড়ে নিয়ে অমর হতে চেয়েছিলেন। কিন্তু দেবতাদের অনুরোধে ভগবান বিষ্ণু অসুরগুরু শুক্রাচার্যের তত্ত্বাবধানে চলমান যজ্ঞে বামনের রূপ ধরে দান চাইতে আসেন। রাজা বলি আগেই প্রতিজ্ঞা করেছিলেন যে, যজ্ঞের সময় কেউ দান চাইলে তিনি খালি হাতে ফেরত যেতে দেবেন না। যখন বিষ্ণুদেব বিরাটাকার ধারণ করে পৃথিবীতে পা রেখে পৃথিবীসম জমি দান করতে বলেন, তখন রাজা বলির দর্পচূর্ণ হয় এবং তিনি সস্ত্রীক ক্ষমা প্রার্থনা করেন। কিন্তু অসুরগুরু তা মেনে না নিতে পেরে সূক্ষ্ম রূপ ধারণ করে কোনো কলসের ভেতর ঢুকে যান এবং নারায়ণকে শায়েস্তা করার বুদ্ধি আঁটেন। বিষ্ণুদেব তখন দূর্বাঘাসের রূপ নিয়ে ভেতরে প্রবেশ করেন। ফলস্বরূপ অসুরগুরুর এক চোখ অন্ধ হয়ে যায়।
গায়ত্রী মন্ত্র: ওঁ ভৃগুসূতায় বিদ্মহে দিব্যদেহায় ধীমহি তন্নো শুক্র প্রচোদয়াৎ।
প্রণাম মন্ত্র: হিমকুন্দমৃণলাভং দৈত্যানাং পরমং গুরুম্।
সর্বশাস্ত্র প্রবক্তারং ভার্গবং প্রণমাম্যহম্।। 
শক্তিশালী মন্ত্র: "ওঁ সোম শুক্রায় নমো।" 
তাঁর কাছে থাকা মহাদেবের মহামৃত্যুঞ্জয় মন্ত্র: "ওঁ ত্র্যম্বকম য়জামহে সুগন্ধিং পুষ্টিবর্ধনম্। উর্বারুকমিব বন্ধনান্মৃত্যোর্নুক্ষীয়মামমৃতাৎ।।"